Διαστάσεις: Οκτωβρίου 2010\nΟ πρώην καγκελάριος Χέλµουτ Κολ συνήθιζε να λέει ότι υποκλινόταν πάντα δύο φορές µπροστά στη γαλλική σηµαία. Ο πρώην υπουργός Εξωτερικών Γιόσκα Φίσερ πίστευε ότι η Γερµανία πρέπει να παίζει ηγετικό ρόλο, αλλά διακριτικά, χωρίς να το παίρνει χαµπάρι κανείς. Η σηµερινή καγκελάριος, πάλι, είναι πιο ωµή. Αυτά που πιστεύει, τα λέει. Και τώρα πιστεύει δύο πράγµατα. Πρώτον, ότι πρέπει να αναθεωρηθεί η Συνθήκη της Λισαβώνας, καθώς η οικονοµική κρίση έχει αλλάξει τα δεδοµένα του παιχνιδιού. Δεύτερον, ότι εκτός από τις οικονοµικές κυρώσεις εναντίον όσων παραβιάζουν το Σύµφωνο Σταθερότητας, πρέπει να υπάρχουν και πολιτικές κυρώσεις. Που θα φτάνουν ώς την αναστολή του δικαιώµατος ψήφου.\nΗ Ανγκελα Μέρκελ δεν είναι η µόνη που έχει αυτήν την άποψη. Συµφωνεί µαζί της και ο Νικολά Σαρκοζί (εντάξει, και οι Εσθονοί µε τους Σλοβάκους). Κι όπως έγραφαν προχθές οι «Τάιµς», όταν ευθυγραµµίζονται το Παρίσι και το Βερολίνο, η Ευρωπαϊκή Ενωση συνήθως ακολουθεί. Μόνο που στη συγκεκριµένη περίπτωση υπάρχουν ορισµένα προβλήµατα. Πρώτα απ' όλα, οι εκπρόσωποι του γαλλογερµανικού άξονα δεν είναι ακριβώς αυτό που θα λέγαµε λαοφιλείς ηγέτες. Ο Σαρκοζί παρουσιάζει αρνητικό ρεκόρ δηµοτικότητας στη χώρα του (µόλις το 29% συµφωνεί µε την πολιτική του) και η Μέρκελ είναι καγκελάριος υπό προθεσµία (αν χάσει τον Μάρτιο στη Βάδη-Βυρτεµβέργη ίσως αναγκαστεί να δώσει τη θέση της στον τροµερό Τσου Γκούτενµπεργκ). Επιπλέον, η Γαλλία δύσκολα είναι σε θέση να δώσει µαθήµατα στην υπόλοιπη Ευρώπη. Θα µπορούσε µάλιστα να υποστηριχθεί ότι πρέπει εκείνη να στερηθεί πρώτη του δικαιώµατος ψήφου στα κοινοτικά όργανα, «για παραβίαση των ανθρωπίνων δικαιωµάτων, και ιδιαίτερα των δικαιωµάτων ανθρώπων που ανήκουν σε µειονότητες». Η επίτροπος Βίβιαν Ρέντινγκ το είπε καθαρά σε συνέντευξή της στη «Μοντ»: «Σε ό,τι αφορά τους Ροµά, η Γαλλία παραµένει υπό επιτήρηση».\nΗ ριζική τροποποίηση της Συνθήκης της Λισαβώνας προκαλεί όµως ανατριχίλα και για τις γραφειοκρατικές επιπτώσεις που θα είχε. Αντε πάλι δηµοψηφίσµατα στην Ιρλανδία (και στη Γαλλία;), εκβιασµοί από την Τσεχία και την Πολωνία, φτάνει, έχουµε κι άλλες δουλειές, ο Νικολά και η Ανγκελα µπορούν να πάρουν τα κουβαδάκια τους και να παίξουν αλλού.\nposted by Μιχάλης Μητσός @ 7:28 μ.μ. 4 comments\n«Από την ποίηση της επανάστασης περάσαµε στην πρόζα της κοινωνικής ασφάλισης. Κι έχουµε να αντιµετωπίσουµε τον ίλιγγο της ελευθερίας». Μαρσέλ Γκωσέ\nΠριν από λίγες ηµέρες κυκλοφόρησε στη Γαλλία ο τρίτος τόµος της «Ανόδου της δηµοκρατίας», ενός έργου του ιστορικού και φιλοσόφου Μαρσέλ Γκωσέ που είναι αφιερωµένο στην ιστορία της δηµοκρατίας στην Ευρώπη. Ο τόµος αυτός (θα κυκλοφορήσει στα ελληνικά, όπως και οι δύο προηγούµενοι, από τις Εκδόσεις Πόλις) πραγµατεύεται τους τρεις ολοκληρωτισµούς του 20ού αιώνα, τον µπολσεβικισµό, τον φασισµό και τον ναζισµό, τους οποίους ο συγγραφέας αποκαλεί «κοσµικές θρησκείες». Κι αυτό - λέει ο Γκωσέ στον «Νουβέλ Οµπζερβατέρ» - επειδή προσπάθησαν να αποκαταστήσουν την παλιά µορφή των κοινωνιών που είχαν οργανωθεί από τη θρησκεία. Εκείνη την αρχιτεκτονική δανείστηκαν, εµβολιάζοντάς την µ' ένα καινούργιο περιεχόµενο. Εξ ου η προσφυγή σε «ενσαρκωτές», που αποτελούν αντικείµενο λατρείας. Η επιµονή στη σχέση του Κράτους µε τις µάζες, µε µεσολαβητή το κόµµα που εξασφαλίζει την ιεραρχική και οργανική συνοχή της κοινωνίας. Η προπαγανδιστική εµµονή στην οµοφωνία του πνεύµατος.\nΑπαντώντας στην πρόκληση των ολοκληρωτισµών, οι ευρωπαϊκές δηµοκρατίες προχώρησαν µετά το 1945 σε µια πραγµατική επανάσταση - και µάλιστα χωρίς να το καταλάβουν!\nΤρεις ήταν οι µεγάλες µεταρρυθµίσεις που έγιναν, λέει ο συνιδρυτής και αρχισυντάκτης του περιοδικού «le Debat». Η πρώτη ήταν η κοινωνική προστασία µε την ευρεία έννοια, δηλαδή ένα σύστηµα που επέτρεψε την ατοµική ελευθερία σ' ένα συλλογικό πλαίσιο. Η δεύτερη ήταν ο έλεγχος της οικονοµίας χωρίς την εγκατάλειψη της αρχής του ελεύθερου συνεταιρίζεσθαι. Και η τρίτη ήταν η µεταρρύθµιση του πολιτικού συστήµατος σε σχέση µε τον κλασικό κοινοβουλευτισµό και τις δυσλειτουργίες του. Χάρις σ' αυτές τις µεταρρυθµίσεις, οι δηµοκρατίες αντιστάθηκαν στον σοβιετικό ολοκληρωτισµό που είχε βγει κι αυτός νικητής από τον πόλεµο. Και απέδειξαν ότι είχαν καλύτερες λύσεις στα προβλήµατα που εκείνος ισχυριζόταν ότι θα έλυνε.\nΤι έχουν πάθει λοιπόν σήµερα; Από ποια µυστηριώδη ασθένεια υποφέρουν; Το καινούργιο µας πρόβληµα - τονίζει ο Γκωσέ - είναι πώς να κυβερνηθεί µια κοινωνία ατόµων που δεν γνωρίζει πλέον καν ότι είναι µια κοινωνία. Το πρόβληµα της σηµερινής δηµοκρατίας είναι αποτέλεσµα της επιτυχίας της. Γιατί το βασικό της χαρακτηριστικό που την καθιστά δηµοφιλή, δηλαδή το ότι δεν ζητά τίποτα από τους πολίτες της, και κυρίως δεν τους ζητά να ασχοληθούν µε τα κοινά, είναι το ίδιο που την εµποδίζει να λειτουργήσει αποτελεσµατικά. Εχουµε φτάσει σ' ένα στάδιο όπου γυρίζουµε την πλάτη στο πραγµατικό πνεύµα της δηµοκρατίας, που είναι η από κοινού λήψη αποφάσεων. Οµως η άρνηση του συλλογικού από το άτοµο δεν είναι πιο ικανοποιητική από την άρνηση του ατοµικού από το σύνολο. Πρέπει να βρεθεί µια ισορροπία ανάµεσα στα δύο. Αυτό θα είναι το πολιτικό ζήτηµα του 21ου αιώνα.\nposted by Μιχάλης Μητσός @ 2:49 μ.μ. 5 comments\nΕίναι, οµολογουµένως, λίγο σουρεαλιστικό: ένα παγκόσµιο συνέδριο φιλοσοφίας µε πρόεδρο τον σκληροπυρηνικό συµπέθερο του αγιατολάχ Αλί Χαµενεΐ, θρησκευτικού ηγέτη του Ιράν!\nΕτσι τα 'φερε η τύχη. Ή η ευφυΐα των Ιρανών. Από το 2002, συµµετέχουν κάθε χρόνο στις εκδηλώσεις που γίνονται σε διαφορετική πόλη την τρίτη Πέµπτη του Νοεµβρίου, Παγκόσµια Ηµέρα Φιλοσοφίας. Οταν λοιπόν πρότειναν να φιλοξενηθεί φέτος το συνέδριο στην Τεχεράνη, η Unesco δέχθηκε αµέσως. Κάτι που δεν άρεσε καθόλου σε έναν από τους πιο γνωστούς ιρανούς φιλοσόφους στον κόσµο, τον Ραµί Τζαχανµπεγκλού. Τον Απρίλιο του 2006, ο συγγραφέας του Διαβάζοντας τον Γκάντι στην Τεχεράνη συνελήφθη και φυλακίστηκε µε την κατηγορία ότι είχε επαφές µε ξένους φιλοσόφους όπως ο Χάµπερµας και ο Ρίτσαρντ Ρόρτι, µε σκοπό την προετοιµασία µιας «βελούδινης επανάστασης». Εµεινε στη φυλακή τέσσερις µήνες και απελευθερώθηκε µόνο όταν κινητοποιήθηκε η διεθνής κοινότητα. Σήµερα διδάσκει στο Πανεπιστήµιο του Τορόντο. Και όταν έµαθε ότι το φετινό συνέδριο φιλοσοφίας διοργανώνεται στην Τεχεράνη, αποφάσισε µαζί µε δύο συναδέλφους του από την ιταλική επιθεώρηση «Reset» να γράψει στη γενική διευθύντρια της Unesco και να της ζητήσει να το ξανασκεφτεί. «Η κυβέρνηση αυτή έχει φυλακίσει πλήθος διανοουµένων και συγγραφέων την τελευταία πενταετία, ενώ απαγορεύει πλήρως την ελεύθερη σκέψη», τονίζει ο Τζαχανµπεγκλού. «Είναι σαν να οργανώνεις το 1938 συνέδριο φιλοσοφίας στο Βερολίνο, µε πρόεδρο τον Γκαίµπελς!»\nΩστόσο, αυτές οι συγκρίσεις είναι λίγο ψυχροπολεµικές. Kαι το βασικό επιχείρηµά του, ότι η Τεχεράνη θα αποκλείσει όποιον φιλόσοφο δεν της αρέσει, προς το παρόν δεν επιβεβαιώνεται. Η Unesco επιµένει ότι το Ιράν δεν έχει αρνηθεί να χορηγήσει βίζα σε κανέναν από τους συνέδρους. Αν ο Αχµαντινετζάντ θέλει να χρησιµοποιήσει το συνέδριο για προπαγανδιστικούς λόγους, θα πρέπει να το παίξει έξυπνα.\nΤα µποϊκοτάζ ήταν πάντα πολύπλοκη υπόθεση, σηµειώνει ο Ντ. Ντ. Γκάτενπλαν στους «Νιου Γιορκ Τάιµς». Κανείς δεν έχει µπορέσει να αξιολογήσει τις ακριβείς επιπτώσεις που είχε το πολιτιστικό µποϊκοτάζ της Νότιας Αφρικής του απαρτχάιντ. Και οι ανάλογες πρωτοβουλίες που λαµβάνονται κατά καιρούς εναντίον του Ισραήλ σίγουρα δεν το έχουν αναγκάσει να αλλάξει την πολιτική του. «Διαφωνώ ριζικά µε οποιαδήποτε επίσηµη επαφή µε τους εκπροσώπους της σηµερινής ιρανικής κυβέρνησης», λέει στην αµερικανική εφηµερίδα ο Γιούργκεν Χάµπερµας, ο µεγαλύτερος εν ζωή φιλόσοφος της Γερµανίας. «Πρέπει να προσέχουµε όµως να µην παρεµβαίνουµε στην εσωτερική πολιτική σκηνή του Ιράν».\nΤελικά, η Unesco φαίνεται ότι βρήκε τη µέση λύση. Παράλληλα µε το συνέδριο της Τεχεράνης, θα πραγµατοποιηθεί στις 18 Νοεµβρίου και ένα συνέδριο στο Παρίσι, ενώ θα γίνουν εκδηλώσεις και σε άλλες πόλεις όπως το Ντακάρ, η Τύνιδα και η Πόλη του Μεξικού. Αν λοιπόν ένας φιλόσοφος δεν θέλει να πάει σε µια πόλη, µπορεί να πάει σε µια άλλη. Και αν βαριέται τις µετακινήσεις, θα υπάρξει ανταλλαγή απόψεων online. Ετσι, όλοι θα µείνουν ευχαριστηµένοι.\nposted by Μιχάλης Μητσός @ 2:42 μ.μ. 1 comments\nΟι ενδιάµεσες εκλογές της 2ας Νοεµβρίου αποτελούν πάνω απ' όλα µια µάχη µεταξύ Δηµοκρατικών και Ρεπουµπλικανών. Πίσω απ' αυτήν, όµως, µαίνεται η αντιπαράθεση του Κινήµατος του Τσαγιού µε τα µέσα ενηµέρωσης.\nΗ σκηνή εκτυλίχθηκε την προπερασµένη Κυριακή σ' ένα σχολείο του Ανκορεϊτζ, στην Αλάσκα. Στη διάρκεια µιας προεκλογικής συγκέντρωσης του Τζο Μίλερ, υποψηφίου των Ρεπουµπλικανών για τη Γερουσία που υποστηρίζεται από το Κίνηµα του Τσαγιού, ο δηµοσιογράφος Τόνι Χοπφίνγκερ τόλµησε να κάνει µια ερώτηση που δεν άρεσε στον υποψήφιο. Πριν ακόµη ολοκληρώσει, τρεις σωµατοφύλακες του Μίλερ τον διέταξαν να εγκαταλείψει αµέσως την αίθουσα. Εκείνος επέµεινε, και άρχισε να βιντεοσκοπεί τον υποψήφιο. Οι σωµατοφύλακες έβγαλαν αµέσως τα όπλα τους, πέρασαν στον δηµοσιογράφο χειροπέδες και του είπαν ότι τελεί υπό κράτηση. «Ο τύπος αυτός µου έκλεινε τον δρόµο», θα έλεγε αργότερα ο Μίλερ στο Fox Νews.\nΤο κανάλι αυτό είναι το µόνο που «αναγνωρίζουν» οι υποψήφιοι του Τea Ρarty, οι περισσότεροι από τους οποίους άλλωστε πληρώνονται απ' αυτό. Ολα τα άλλα κανάλια, καθώς και οι περισσότερες εφηµερίδες, είναι όργανα των liberals - λέξη που για τη Σάρα Πέιλιν και τους οµοϊδεάτες της ισοδυναµεί µε βρισιά. «Οι δηµοσιογράφοι επιτίθενται εναντίον των υποψηφίων µας µε χυδαίο τρόπο και κτυπήµατα κάτω από τη ζώνη», είπε πρόσφατα η πρώην υποψήφια για την αντιπροεδρία της Αµερικής σε µια συγκέντρωση στη Νεβάδα. «Μην περιµένετε πια από κάποιον αντικειµενικό διαιτητή να σφυρίξει τα φάουλ. Εσείς έχετε την εξουσία, αµερικανοί πολίτες».\nΕίναι αλήθεια ότι τα µέσα ενηµέρωσης δεν χαρίζονται σε πολλούς από τους υποψηφίους του Κινήµατος του Τσαγιού. Αλλά κι εκείνοι πάνε γυρεύοντας. Πάρτε, για παράδειγµα, την Κριστίν Ο' Ντόνελ, υποψήφια στο Ντελάγουερ, που κλήθηκε να σχολιάσει ένα βίντεο του 1999 όπου µιλούσε για τελετές µαύρης µαγείας στις οποίες λάµβανε µέρος στα νιάτα της. «Δεν είµαι µάγισσα», είπε. «Είµαι εσείς». Οι υποστηρικτές του Κινήµατος έσπευσαν να την υπερασπιστούν. «Ετσι είµαστε εµείς οι Αµερικανοί», λέει ο Ουέιν Ντορν, συνταξιούχος καθηγητής στο Ορλάντο, που έστειλε και χρήµατα στην υποψήφια. «Επειδή δηλαδή πήγαινα στις συγκεντρώσεις της Κου Κλουξ Κλαν όταν ήµουν 20 ετών, θα µε πείτε ρατσιστή;».\nΉ µήπως είναι ρατσιστής ο υποψήφιος των Ρεπουµπλικανών στο Οχάιο Ριτς Γιοτ, που του αρέσει να φορά σε διάφορες εκδηλώσεις στολές των SS; Ο άνθρωπος εξήγησε ότι το κάνει για να συσφίξει τις σχέσεις του µε τον γιο του… Πάρτε ακόµη τη Σάρον Ανγκλ, υποψήφια στη Νεβάδα, που θέλει να νικήσει τον επικεφαλής των Δηµοκρατικών στη Γερουσία Χάρι Ριντ. Σε µια προσπάθεια να βελτιώσει την εικόνα της µεταξύ των Λατίνων, εξήγησε στους µαθητές ενός ισπανόφωνου σχολείου ότι «έχουν ασιατικό στυλ». Ε, πώς να µην της κάνουν καζούρα τα «φιλελεύθερα» µίντια;\nposted by Μιχάλης Μητσός @ 1:19 μ.μ. 4 comments\nΠοια είναι η συνταγή για ένα βιβλίο που θα αρέσει τόσο στους εφήβους όσο και στους µεγάλους; Να περιγράφεις έναν κόσµο που δεν υπάρχει πια.\nΟταν ο Ζαν-Μισέλ Γκενασιά ήταν µικρός, η αγαπηµένη του ασχολία ήταν το ποδοσφαιράκι. Μόλις τελείωνε το σχολείο, στο προάστιο Ντανφέρ-Ροσρό του Παρισιού, πήγαινε σε κάποιο από τα µπαρ της περιοχής κι έπαιζε ποδοσφαιράκι. Μια µέρα, σ' ένα µπιστρό που σήµερα έχει γίνει ανθοπωλείο, βρήκε τον Σαρτρ και τον Ζοζέφ Κεσέλ να παίζουν σκάκι. Αν και πολιτικοί αντίπαλοι, οι δυο τους περνούσαν πολύ ωραία µαζί, όλο πλάκες και πειράγµατα. Στο µπαρ σύχναζαν και πρόσφυγες από την Ανατολική Ευρώπη. Ενας από αυτούς, που καταγόταν από την Ουγγαρία και φυσικά µισούσε τον Σαρτρ, θα έλεγε αρκετά χρόνια αργότερα στον Γκενασιά ότι οι δύο συγγραφείς έδιναν τακτικά χρήµατα στους απάτριδες.\n«Τι περίεργο να αποτίεις φόρο τιµής σ' έναν άνθρωπο που έσφαλε σχεδόν σε όλα, που ακολούθησε σταθερά τον λάθος δρόµο και χρησιµοποίησε το ταλέντο του για να δικαιολογήσει τα αδικαιολόγητα», µονολογεί ο ήρωας στην κηδεία του Σαρτρ, το 1980. Διόλου περίεργο, «απαντά» ο συγγραφέας σε συνέντευξή του στην «Ελ Παΐς». Ο Σαρτρ µπορεί να έσφαλε σε όλα, αλλά ήταν ο τελευταίος των αισιόδοξων, εκείνων που πίστευαν ότι µπορούσαν να αλλάξουν τα πράγµατα. Και η χώρα του αποτελούσε τότε καταφύγιο τόσο γι' αυτούς που ήθελαν να αλλάξουν τον κόσµο όσο και για εκείνους που δεν είχαν καµιά τέτοια όρεξη. «Αυτό που τους ένωνε ήταν η εξορία», λέει ο Γκενασιά. «Εγώ γνώρισα πολλούς πρόσφυγες, από τη Χιλή, από την Ελλάδα. Αλλά αυτό έχει πια τελειώσει. Η Γαλλία δεν είναι πια φιλόξενη µε τους εξόριστους. Και το Παρίσι έχει γίνει µια πόλη για τους πλούσιους».\nΑυτό δεν συµβαίνει βέβαια µόνο µε το Παρίσι. Ολα έχουν αλλάξει, όλα έχουν γίνει λίγο χειρότερα, αλλά οι αισιόδοξοι δεν έχουν εκλείψει, απλώς είναι λιγότερο διάσηµοι και λιγότερο αλαζόνες.\nposted by Μιχάλης Μητσός @ 5:16 μ.μ. 1 comments\nΤο ντοκιµαντέρ λέγεται «Στα χέρια µας» (Εntre nos mains), διαρκεί µόλις µία ώρα και 28 λεπτά και δεν έχει να διαφηµίσει ούτε διάσηµους ηθοποιούς ούτε special effects.Παρά ταύτα, όποιος το δει βγαίνει από την αίθουσα απίστευτα ελαφρύς και σίγουρα καλύτερος άνθρωπος. Το βεβαιώνει µε άρθρο του στο «Μarianne» ο γάλλος δηµοσιογράφος Αλέν Ρεµόν, που συστήνει σε όλους τους συµπατριώτες του να βρουν χρόνο ανάµεσα στις διαδηλώσεις και να σπεύσουν να τo δουν (οι υπόλοιποι µπορούµε να καταφύγουµε στις υπηρεσίες του Διαδικτύου).\nΗ δράση εκτυλίσσεται στη Starissima, ένα εργοστάσιο γυναικείων εσωρούχων κοντά στην Ορλεάνη που βρίσκεται σε διαδικασία δικαστικής εκκαθάρισης και κινδυνεύει να κλείσει. Οι πενήντα εργαζόµενες, που έχουν περάσει εδώ όλη τους τη ζωή κόβοντας και ράβοντας σουτιέν και κιλότες, κινδυνεύουν να πεταχτούν στον δρόµο. Και τότε κάποιος ρίχνει µια ιδέα: να δηµιουργήσουν ένα Scop, δηλαδή έναν Εργατικό Παραγωγικό Συνεταιρισµό. Οι γυναίκες θα βάλουν στο κοινό ταµείο από έναν µισθό, θα εκλέξουν πρόεδρο, αλλά στην ψηφοφορία θα είναι όλες ίσες. «Μέχρι τώρα, κανείς δεν είχε ζητήσει τη γνώµη µας», ψιθυρίζει µία από αυτές…\nΗ σκηνοθέτρια Μαριάνα Οτερό παρακολουθεί διακριτικά τις γυναίκες να προβληµατίζονται. Τα χρήµατα, ο µισθός, η εξουσία, η ιεραρχία, η λήψη αποφάσεων, ο ρόλος του συζύγου, η θέση των γυναικών στην κοινωνία, το νόηµα της εργασίας, η κατεύθυνση της ζωής. Αµφιβολίες, επιφυλάξεις, φόβοι, ελπίδες, δισταγµοί, ενθουσιασµός, και πολύ χιούµορ. Οι εργαζόµενες µιλούν για τον εαυτό τους, ανακαλύπτουν η µία την άλλη και στο τέλος υπερψηφίζουν την πρόταση. Σχεδόν τροµάζουν µε την απόφασή τους. Αλλά είναι υπερήφανες γι' αυτήν. Κρατούν επιτέλους την τύχη τους στα χέρια τους.\nΔύο λεπτοµέρειες. Η πρώτη αφορά τη σκηνοθέτρια: αν και γνωρίζει όλες τις γυναίκες προσωπικά, η Οτερό τούς µιλά στον πληθυντικό. Είναι θέµα ευγένειας, είναι θέµα σεβασµού. Η δεύτερη αφορά τις εργαζόµενες: από τις συζητήσεις τους προκύπτει ότι αγαπούν τη δουλειά τους! Κάποιες µπήκαν στη δουλειά στην εφηβεία, θα βγουν στην εµµηνόπαυση, και παρά ταύτα - ή ακριβώς γι'αυτό - αγαπούν αυτό που κάνουν. Να ένα µάθηµα για στυγνούς εργοδότες και κυνικούς συνδικαλιστές.\nposted by Μιχάλης Μητσός @ 7:01 μ.μ. 1 comments\nΟι νέοι της Γαλλίας σιχαίνονται τον Σαρκοζί - και καλά κάνουν. Ανησυχούν για το µέλλον τους - κι έχουν δίκιο. Αλλά το βασικό επιχείρηµά τους είναι λανθασµένο.\nΠριν από τριάµισι χρόνια, οι Γάλλοι έκαναν ένα µοιραίο λάθος: εξέλεξαν πρόεδρο τον Νικολά Σαρκοζί. Είναι αλήθεια βέβαια ότι η αντίπαλός του, η Σεγκολέν Ρουαγιάλ, δεν ήταν αυτό που λέµε χαρισµατική. Ούτε ήταν ιδιαίτερα πειστική. Οσο για το αν θα ήταν καλύτερη πρόεδρος, µάλλον δεν θα το µάθουµε ποτέ, αφού ο υποψήφιος των σοσιαλιστών το 2012 φαίνεται ότι θα είναι ο Ντοµινίκ Στρος-Καν. Αυτό που µάθαµε ήδη, πάντως, είναι ότι ο Σαρκοζί δεν τήρησε τις υποσχέσεις του. Είχε υποσχεθεί να µειώσει τις ανισότητες. Είχε υποσχεθεί ότι «όποιος δουλεύει περισσότερο θα κερδίζει περισσότερο». Είχε επίσης υποσχεθεί ότι δεν θα αυξήσει την ηλικία συνταξιοδότησης. Τίποτα δεν έκανε απ' όλα αυτά. Και τελικά αναγκάστηκε από την κρίση να υποτάξει πλήρως την πολιτική στην οικονοµία.\nΟι νέοι διαµαρτύρονται για όλα αυτά. Διαµαρτύρονται επειδή θεωρούν τη σύνταξη στα 60 ένα κεκτηµένο δικαίωµα, για το οποίο αγωνίστηκαν οι πατεράδες τους και οι παππούδες τους. Διαµαρτύρονται επειδή δεν δέχονται ότι πρέπει να πληρώσουν αποκλειστικά εκείνοι για την κρίση, ενώ οι τραπεζίτες και οι πλούσιοι θα συνεχίσουν να κάνουν µεγάλη ζωή. Οταν λένε όµως ότι η αύξηση του ορίου συνταξιοδότησης τιµωρεί αυτοµάτως τους ίδιους µε µεγαλύτερη ανεργία, έχουν άδικο. Η εργασία δεν είναι κάτι που επιµερίζεται, αλλά κάτι που δηµιουργείται. Για να το αποδείξει, ο δηµοσιογράφος και συγγραφέας Ερίκ Λε Μπουσέ («Οικονοµικά απρεπές») παραθέτει στον ιστότοπο Slate.fr αρκετά παραδείγµατα από την ιστορία. Το 1962, οι γαλλικές αρχές ανησυχούσαν ότι ο επαναπατρισµός 400.000 ανθρώπων από την Αλγερία θα εκτόξευε την ανεργία στα ύψη, αφού οι «κενές» θέσεις στη Γαλλία εκείνη την εποχή δεν ξεπερνούσαν τις 35.000. Στην πραγµατικότητα, οι επαναπατρισθέντες δηµιούργησαν θέσεις εργασίας και η οικονοµία πήγε καλύτερα. Ανάλογους φόβους είχε το 1980 το Μαϊάµι, όταν ο Κάστρο άνοιξε τα σύνορα κι έφυγαν 125.000 άνθρωποι. Η ανεργία πράγµατι αυξήθηκε από το 5% στο 7%, αλλά γρήγορα επέστρεψε στα προηγούµενα επίπεδα. Η πόλη κατόρθωσε να απορροφήσει πλήρως τους πρόσφυγες.\nΤο ίδιο απατηλή αποδείχθηκε η υπόσχεση των γάλλων σοσιαλιστών ότι η µείωση των ωρών εργασίας από 40 σε 39 το 1982, όπως και η καθιέρωση του 35ώρου το 2000, θα δηµιουργούσε θέσεις εργασίας. Και για τους ίδιους ακριβώς λόγους είναι ψευδής η προπαγάνδα της Ακροδεξιάς σύµφωνα µε την οποία πρέπει να φύγουν οι ξένοι για να ξαναβρούν οι ντόπιοι τις δουλειές τους. Οσο περισσότεροι θέλουν να δουλεύουν σε µια οικονοµία τόσο το καλύτερο. Οι µαθητές θα πρέπει να γνωρίζουν ότι οι «µεγάλοι» που παραµένουν στη δουλειά τους µετά τα 60 τους χρόνια δεν τους κλέβουν τη θέση.\nposted by Μιχάλης Μητσός @ 11:41 π.μ. 1 comments\nΜπορεί η στήλη να είναι επηρεασµένη από την κατάληψη του σχολείου του Φ., που συνεχίζεται χωρίς να φαίνεται φως στον ορίζοντα. Ετσι κι αλλιώς όµως, ορισµένα παιδαγωγικά πειράµατα που γίνονται στις Ηνωµένες Πολιτείες παρουσιάζουν ενδιαφέρον.\n1. Quest to Learn: Αναζητώντας τη Γνώση. Ετσι λέγεται ένα δηµόσιο σχολείο που άνοιξε πέρυσι στη Νέα Υόρκη, δίνοντας έµφαση στα ηλεκτρονικά παιχνίδια. Για να µάθουν την ιστορία της αρχαίας Ελλάδας - διαβάζουµε στην ιστοσελίδα Slate - οι 11χρονοι µαθητές χρησιµοποιούν ένα videogame όπου υποδύονται τους σπαρτιάτες κατασκόπους οι οποίοι αναζητούν πληροφορίες για την Αθήνα. Στο µάθηµα της Γεωγραφίας, οι µαθητές γίνονται παραγωγοί της τηλεόρασης που ψάχνουν τον ιδανικό τόπο για την επόµενη εκποµπή τους. Με άλλα λόγια, η γνώση συνδέεται πάντα µε έναν πρακτικό σκοπό.\n2. Για να κάνει τους µαθητές να αγαπήσουν την Αλγεβρα, ένας καθηγητής Μαθηµατικών από την Καλιφόρνια µεταµορφώνεται σε ράπερ. Μέσα από 25 τραγούδια και δύο CD, ο Αλεξ Κατζιτάνι διδάσκει όλη την ύλη της Αλγεβρας, από τα κλάσµατα µέχρι τις δυνάµεις. Και οι µαθητές όχι µόνο τραγουδούν και χορεύουν στους ρυθµούς της χιπ χοπ, αλλά πραγµατοποιούν και σηµαντικές προόδους. Το 2009, ο Κατζιτάνι εξελέγη καθηγητής της χρονιάς στην Καλιφόρνια, γεγονός που του χάρισε µια χειραψία µε τον Μπαράκ Οµπάµα.\n3. Τα τελευταία δέκα χρόνια, καµιά εκατοστή αµερικανικά σχολεία προχώρησαν σε ένα µέτρο που συζητήθηκε πολύ: να αµείβουν µε χρηµατικά ποσά τους µαθητές που παίρνουν καλούς βαθµούς. Το 2007, ο οικονοµολόγος Ρόναλντ Φράιερ εκπόνησε µια µελέτη για να δει τα αποτελέσµατα αυτής της πρωτοβουλίας. Οπως διαπίστωσε, το να πληρώνεις έναν µαθητή µε 25 δολάρια όταν παίρνει έναν καλό βαθµό δεν βελτιώνει το επίπεδό του. Το να δίνεις όµως σε παιδιά 7 ετών δύο δολάρια για κάθε βιβλίο που διαβάζουν και κάθε τεστ που περνούν έχει πολύ θετικά αποτελέσµατα.\n4. Το νέο σχολείο Εquity Ρroject της Νέας Υόρκης προσφέρει στους καθηγητές του µισθό 8.000 ευρώ τον µήνα και πριµ 20.000 ευρώ σε περίπτωση που καταφέρνουν να βελτιώσουν το γενικό επίπεδο των µαθητών. Κατόρθωσε έτσι να προσελκύσει καθηγητές από τα καλύτερα πανεπιστήµια, µεταξύ των οποίων και τον πρώην προπονητή του σταρ των Λέικερς Κόµπε Μπράιαντ. Αλλά τα αποτελέσµατα είναι προς το παρόν µάλλον απογοητευτικά.\n5. Από τότε που η καλιφορνέζα σεφ Αλις Ουότερς αποφάσισε να µυήσει τους µαθητές στη µαγειρική και την κηπουρική, το 1995, τα σχολεία - λαχανόκηποι κάνουν θραύση στις Ηνωµένες Πολιτείες. Το τελευταίο άνοιξε στο Μπρούκλιν, διαθέτει ένα κοτέτσι, µια κουζίνα και ένα θερµοκήπιο και λειτουργεί εξ ολοκλήρου µε ηλιακή ενέργεια. Κάθε εβδοµάδα, οι µαθητές περνούν µερικές ώρες φυτεύοντας λαχανικά και µαγειρεύοντας. Με τον τρόπο αυτό, και µαθαίνουν και δεν γίνονται παχύσαρκοι.\nposted by Μιχάλης Μητσός @ 11:38 π.μ. 2 comments\nΤο πολυπολιτισµικό µοντέλο απέτυχε, βροντοφώναξε η Ανγκελα Μέρκελ. Προφανώς δεν αναφερόταν στη γερµανο-τουρκο-πολωνοτυνησιο-σερβο-βραζιλιάνικη Εθνική Γερµανίας.\nΗ γερµανίδα καγκελάριος έχει ένα πρόβληµα: ο συνασπισµός της δεν τραβάει. Πολλοί λένε µάλιστα ότι αν τον ερχόµενο Μάρτιο χάσει τις εκλογές στη ΒάδηΒυρτεµβέργη, θα αναγκαστεί να δώσει τη θέση της στον δηµοφιλή υπουργό Αµύνης Καρλ-Τέοντορ τσου Γκούτενµπεργκ. Επρεπε λοιπόν να βρει επειγόντως µια ατάκα, ένα σύνθηµα από το οποίο να πιαστεί. Και βρήκε την εύκολη λύση: τους µετανάστες. «Αν θέλουν να ενταχθούν στην κοινωνία µας, να µάθουν γερµανικά», είπε το περασµένο Σάββατο στο συνέδριο της Χριστιανοδηµοκρατικής Νεολαίας, στο Πότσδαµ. Και - επιτέλους - καταχειροκροτήθηκε. Για ξεκάρφωµα, χαρακτήρισε λίγο αργότερα τον ποδοσφαιριστή Μεσούτ Οζίλ «απόδειξη ότι το ισλάµ αποτελεί µέρος της Γερµανίας». Και δεν τη χειροκρότησαν ούτε οι µισοί.\nΕίχε προηγηθεί, µια εβδοµάδα νωρίτερα, το παραλήρηµα του Βαυαρού Χορστ Ζεεχόφερ, επικεφαλής των Χριστιανοκοινωνιστών οι οποίοι συµµετέχουν στον κυβερνητικό συνασπισµό. «Η χώρα µας», δήλωσε, «δεν έχει πια ανάγκη από µετανάστες που ανήκουν σε διαφορετικές κουλτούρες, όπως είναι οι Τούρκοι και οι Αραβες». Τη συζήτηση είχε ανοίξει, βέβαια, από τον Αύγουστο ο σοσιαλδηµοκράτης Τίλο Σαρατσίν, πρώην στέλεχος της Μπούντεσµπανκ, µε το βιβλίο του «Η Γερµανία σκάβει τον τάφο της». Σε µια προσπάθεια να ανακτήσει το χαµένο έδαφος, η καγκελάριος σπεύδει έτσι να ευθυγραµµιστεί µε τη σκληρή άποψη για τη µετανάστευση. Μια πρόσφατη δηµοσκόπηση, άλλωστε, δείχνει ότι το 35% των Γερµανών θεωρεί πως η χώρα έχει ξεχειλίσει από ξένους. Το 50% δεν αντέχει τους µουσουλµάνους. Και το 10% θα ήθελε να αναλάβει τα ηνία της χώρας ένας φύρερ...\nΜάταια φωνάζει το Εµπορικό Επιµελητήριο ότι η Γερµανία χρειάζεται 400.000 µηχανικούς και τεχνικούς υψηλής ειδίκευσης. Μάταια δηµοσιεύονται στατιστικές που δείχνουν ότι οι τούρκοι µετανάστες που µπήκαν το 2008 στη Γερµανία ήταν όσοι και το 1983, και ότι ο αριθµός των αιτήσεων για άσυλο είναι σήµερα το ένα έκτο του αντίστοιχου αριθµού στα µέσα της δεκαετίας του '90. «Δεν πρέπει να µας φοβίζουν οι µετανάστες που µπαίνουν στη Γερµανία, αλλά οι Γερµανοί που επιλέγουν να µεταναστεύσουν», τονίζει η υπουργός Παιδείας Ανέτε Σαβάν. «Ωστε απέτυχε το πολυπολιτισµικό µοντέλο; Θα το πω στην αδελφή µου που έκανε τρία παιδιά µε τον περουβιανό σύζυγό της, στον αδελφό µου που έκανε παιδιά µε τη γιαπωνέζα σύζυγό του, και στην αγγλίδα σύντροφό µου», σαρκάζει µε σηµείωµά του ο (γερµανός) συντάκτης της «Γκάρντιαν» Φίλιπ Ολτερµαν. Η Ευρώπη ολόκληρη στρέφεται προς τα δεξιά, το έχουµε καταλάβει. Ο Σαρκοζί ακολουθεί το παράδειγµα του Μπερλουσκόνι, η Μέρκελ το παράδειγµα του Σαρκοζί, και όλοι µαζί λοξοκοιτάζουν προς την Ολλανδία και τη Δανία, όπου η ακροδεξιά κάνει πάρτι.\nΜέτρα λιτότητας ή κίνητρα για την αύξηση της ζήτησης; Η συζήτηση έχει φουντώσει και στις δύο όχθες του Ατλαντικού, η διάκριση µεταξύ Δεξιάς και Αριστεράς έρχεται και πάλι στο προσκήνιο.\n«Ανησυχία προκαλεί το γεγονός ότι κύµα λιτότητας σαρώνει την Ευρώπη, απειλώντας να φτάσει και στις ακτές της Αµερικής. Με τόσες χώρες να µειώνουν πρόωρα τις δαπάνες τους, η διεθνής ζήτηση θα µειωθεί και η ανάπτυξη θα επιβραδυνθεί, κάτι που µπορεί να προκαλέσει νέα ύφεση». Αυτά γράφει ο αµερικανός οικονοµολόγος Τζόζεφ Στίγκλιτς στη νέα έκδοση του βιβλίου του «Ελεύθερη πτώση», που κυκλοφόρησε αυτό τον µήνα. Ζοφερές προβλέψεις κάνει και ο χρηµατιστής Τζορτζ Σόρος. Ο καλύτερος τρόπος να οδηγηθεί η οικονοµία σε µόνιµη καθίζηση είναι η λεγόµενη «δηµοσιονοµική πειθαρχία», τόνισε κατά τη διάρκεια συζήτησης που έγινε πρόσφατα - µε τη συµµετοχή και του Στίγκλιτς - στο Πανεπιστήµιο Κολούµπια, µε θέµα τις νέες µορφές του καπιταλισµού. «Επιτέλους, σταµατήστε να προσκυνάτε τη µείωση του χρέους!».\nΗ τελευταία φορά που οι Αµερικανοί γνώρισαν τη µαζική ανεργία ήταν τη δεκαετία του '30. Από τότε, αποφάσισαν πως δεν θα επιτρέψουν την επιστροφή αυτής της µάστιγας. Η τελευταία φορά που οι Ευρωπαίοι εφήρµοσαν τολµηρά προγράµµατα ανάκαµψης ήταν το 1981.\nΑπό τότε, αποφάσισαν πως ο βασικός εχθρός είναι ο πληθωρισµός. Οι δύο αυτές σχολές συνυπήρξαν τις τελευταίες δεκαετίες, αλλά µε το ξέσπασµα της χρηµατοπιστωτικής κρίσης τέθηκαν σε αντιπαράθεση. Το αστείο - ή το τραγικό - είναι ότι στην πραγµατικότητα το σηµερινό πλαίσιο της οικονοµικής πολιτικής της Ευρώπης στηρίζεται στις απόψεις που εξέφρασε το 1946 ο (αµερικανός) Μίλτον Φρίντµαν - και τις οποίες απέρριψε τη δεκαετία του '70 η αµερικανική Γερουσία...\nΣύµφωνα µε τον οικονοµολόγο Ζαν-Πολ Φιτουσί, πρόεδρο του γαλλικού Παρατηρητηρίου οικονοµικών συγκυριών, η έλλειψη δυναµισµού της Ευρωπαϊκής Ενωσης οφείλεται ακριβώς στην αποδοχή ότι η µαζική ανεργία είναι αναπόφευκτη. Ενας πληθυσµός που φοβάται δεν παίρνει ρίσκα. Ενας άνθρωπος που έχει ακόµη σήµερα δουλειά φοβάται τόσο πολύ µη την χάσει ώστε αρνείται να βγει από την πεπατηµένη. Η καινοτοµία προϋποθέτει ένα βαθµό αυθάδειας, µια ελευθερία απέναντι στην ιεραρχία. Υπάρχει όµως κάτι ακόµη, λέει ο Φιτουσί στο περιοδικό «Μαριάν». Η εφαρµογή µέτρων λιτότητας στη σηµερινή συγκυρία σηµαίνει ότι η Ευρώπη στηρίζεται στον υπόλοιπο κόσµο για να βγει από την κρίση. Μειώνοντας τις εξαγωγές της και επιδιώκοντας να γίνει πλεονασµατική, θέλει να αναγκάσει τους άλλους να έχουν εξωτερικά ελλείµµατα. Περίεργη λογική, είναι αλήθεια: στο εσωτερικό να συναινείς µε την αύξηση της ανεργίας και στο εξωτερικό να βλάπτεις σκοπίµως τους άλλους…\nΚαι η αποθέωση της υποκρισίας: οι Ρεπουµπλικανοί, που µέχρι πρόσφατα είτε αγνοούσαν την Ευρώπη είτε την αντιµετώπιζαν ως µίασµα, πιέζουν τώρα τον πρόεδρο Οµπάµα να ακολουθήσει το παράδειγµά της και να επιβάλει αυστηρή λιτότητα!\nposted by Μιχάλης Μητσός @ 8:40 μ.μ. 6 comments\nΤο ότι ενδεχοµένως µελαγχολήσατε µε τις χθεσινές προβλέψεις του καναδού συγγραφέα Ντάγκλας Κόουπλαντ για την επόµενη δεκαετία δεν αποτελεί δικαιολογία για να µη διαβάσετε τον άλλο µισό κατάλογο. Πάντα από την Τhe Globe and Μail.\n21.Η αίσθηση που έχετε για τον χρόνο θα συνεχίσει να κατακερµατίζεται. Τα χρόνια θα µοιάζουν µε ώρες.\n22.Θα είναι όλο και πιο εύκολο να εξηγείτε γιατί είστε αυτό που είστε. Αυτό που σήµερα αποκαλούµε «προσωπικότητα» θα εξηγείται µε βάση δοµικές και χηµικές λειτουργίες του εγκεφάλου.\n23.Θα εξακολουθούν να µας ενοχλούν οι άνθρωποι που κάνουν λογοπαίγνια, αλλά θα τους αντιµετωπίζουµε µε επιείκεια γιατί θα αποδειχθεί ότι δεν µπορούν από ιατρική άποψη να κάνουν διαφορετικά.\n24.Τα όνειρα θα γίνουν καλύτερα.\n25.Το να είµαστε µόνοι θα είναι ευκολότερο.\n26.Θα γίνεται όλο και πιο δύσκολο να αντιµετωπίζετε τη ζωή σας σαν να είναι κάτι το ιδιαίτερο. Στην πραγµατικότητα, η ζωή σας θα ισοδυναµεί µε πόσους φίλους έχετε online.\n27.Θα έχετε µεγαλύτερο λόγο για το πόσο µακρά ή βραχεία θέλετε να µοιάζει η ζωή σας. Η αντίληψη του χρόνου έχει να κάνει σε µεγάλο βαθµό µε την αλληλουχία των δραστηριοτήτων σας, την επικάλυψή τους και τα κενά που αφήνετε ανάµεσά τους.\n28.Η απόλαυση από τη µουσική θα σπάσει όλους τους ηλικιακούς φραγµούς.\n29.Θα νοσταλγήσετε τη δεκαετία του '90 περισσότερο απ' όσο πιστέψατε ποτέ.\n30.Οι βλάκες που είναι στα πράγµατα θα δώσουν τη θέση τους σε ακόµη πιο βλάκες. Θα ζείτε σε έναν κόσµο χωρίς βασιλιάδες, µόνο πρίγκιπες, προς τους οποίους η πίστη σας θα έχει κλονιστεί.\n31.Οι λέξεις που γεννά η τεχνολογία θα περνούν σε νέες σφαίρες, όπου θα υπακούουν σε διαφορετικούς γραµµατικούς κανόνες.\n32.Οι άνθρωποι θα πάψουν να ενδιαφέρονται για το πώς τους βλέπουν οι άλλοι. Οι κατηγορίες στις οποίες µπορεί να ανήκει κανείς θα γίνουν απεριόριστες.\n33.Το να ξέρει κάποιος τα πάντα θα γίνει βαρετό.\n34.Το ΙΚΕΑ θα αποτελεί ένα όλο και πιο πνευµατικό καταφύγιο.\n35.Το µέλλον της πολιτικής είναι η προσεκτική και αποτελεσµατική εµφύτευση στα µυαλά των ψηφοφόρων εικόνων που δεν θα είναι δυνατό να αφαιρεθούν.\n36.Θα δαπανάτε πολύ χρόνο ψωνίζοντας online από το κελί της φυλακής σας. Αυτοί θα είναι οι δύο πόλοι της κοινωνίας: τα ψώνια και η φυλακή.\n37.Η µετάβαση στη δουλειά θα είναι πλούσια σε προκλήσεις: λακκούβες, εποχικοί σωµατοφύλακες, τρελές κυρίες που σας βρίζουν, κλέφτες οργάνων, επιδειξιοµανείς και πολύς καθαρός αέρας.\n38.Οι άνθρωποι που σνοµπάρουν τις νέες τεχνολογίες θα µοιάζουν µε τις χορτοφάγους έφηβες της δεκαετίας του '80\n39.Θα γίνουµε πιο πεζοί σε σχέση µε τα σώµατά µας\n40.Θα αποδεχθούµε την προφανή αλήθεια ότι εµείς τα προκαλέσαµε όλα αυτά.\nposted by Μιχάλης Μητσός @ 2:54 μ.μ. 4 comments\nΕγινε γνωστός από το πρώτο του κιόλας µυθιστόρηµα, µε τον τίτλο «Γενιά Χ» (1991).Ο 49χρονος καναδός συγγραφέας Ντάγκλας Κόουπλαντ κάνει τώρα µερικές προβλέψεις για την επόµενη δεκαετία. Αντιγράφουµε - σε δύο δόσεις - από την Τhe Globe and Μail.\n1.Τα πράγµατα θα γίνουν χειρότερα. Ο ανελκυστήρας πηγαίνει µόνο προς τα κάτω. Το καλό είναι ότι σε κάποιο σηµείο θα σταµατήσει.\n2.Το µέλλον είναι απρόβλεπτο. Το µόνο σίγουρο είναι πως θα είναι αλλόκοτο. Και ο λόγος είναι πως πολλά πράγµατα αλλάζουν πολύ γρήγορα.\n3.Το µέλλον θα έλθει ό,τι κι αν κάνουµε εµείς. Η τεχνολογία µπορεί να µην υπαγορεύει κατ' ανάγκη το µέλλον, στο τέλος όµως αφήνει πάντα τη σφραγίδα της.\n4.Μετακοµίστε στο Βανκούβερ, το Σαν Ντιέγκο, το Σάνον ή στο Λίβερπουλ. Στις δυτικές ακτές δεν θα αποφύγετε τα ακραία καιρικά φαινόµενα, αλλά τουλάχιστον δεν θα βράσετε ούτε θα παγώσετε.\n5.Nα αισθάνεστε όλο και συχνότερα σαν το σκυλί που το έδεσαν σε ένα στύλο έξω από το µπακάλικο. Το σύνδροµο του χωρισµού θα γίνει η µόνιµη συναισθηµατική κατάστασή σας.\n6.Η µεσαία τάξη είναι σαν τα ταξιδιωτικά πρακτορεία: πέθανε. Και δεν πρόκειται να αναστηθεί.\n7.Τα ψώνια θα µοιάζουν µε την εµπειρία από ένα µεξικάνικο φαρµακείο. Εκεί, άµα θέλετε µια οδοντόβουρτσα, τη διαλέγετε από µια γυάλινη προθήκη και ο υπάλληλος τρέχει να σας τη φέρει. Δεν είναι πολύ αποτελεσµατικό, αλλά βοηθά στη µείωση της ανεργίας.\n8.Προσπαθήστε να µείνετε κοντά σε ένα σταθµό του Μετρό. Καθώς το πετρέλαιο τελειώνει, είναι µια ασφαλής λύση για τη µετακίνησή σας.\n9.Τα προάστια δεν έχουν µέλλον. Η αυξηµένη εγκληµατικότητα θα τα κάνει ακατοίκητα.\n10.Οπως δεν µπορείτε να γυρίσετε σε έναν πιο αργό υπολογιστή, έτσι δεν µπορείτε να γυρίσετε και σε ένα κατώτερο επίπεδο συνδεσιµότητας.\n11.Οι γέροι δεν θα είναι πια άχρηστοι. Και αυτό, γιατί θα είναι λίγο νεώτεροι.\n12.Να περιµένετε λιγότερα. Μην παραιτηθείτε εντελώς. Απλώς, να περιµένετε λιγότερα.\n13.Απολαύστε το µαρούλι όσο είναι καιρός. Σε λίγο δεν θα το βρίσκετε.\n14.Ερχεται κάτι πιο έξυπνο από εµάς.\n15.Εξασφαλίστε ότι θα έχετε κάποιον να σας αλλάζει την πάνα.\n16.Να ξέρετε ότι θα µετατραπείτε σε ένα νέφος δεδοµένων που θα περιστρέφεται γύρω από τον πλανήτη.\n17.Ισως να καείτε στην προσπάθεια να διαφυλάξετε την ατοµικότητά σας. Στη νέα τάξη, είστε µια τελίτσα. Δεν υπάρχει διαφυγή.\n18.Η Αρκτική θα γίνει σαν την Ανταρκτική: ένας τόπος που θα ανήκει σε όλους και σε κανένα.\n19.Η Βόρεια Αµερική θα διαµελιστεί το ίδιο γρήγορα µε το Σύµφωνο της Βαρσοβίας. Το Κεµπέκ θα αποχωρήσει από τον Καναδά. Η Κούβα θα γίνει ένα Club Μed µε όπλα. Οι Πολιτείες του Μίσους θα συγκροτήσουν συµµαχία.\n20.Ολοι θα νιώθουν όπως εσείς.\nposted by Μιχάλης Μητσός @ 2:44 μ.μ. 1 comments\nΛέγαµε για µας, αλλά τελευταία οι Γάλλοι είναι εκείνοι που δεν µας αφήνουν να βαρεθούµε. Οι µαζικές απελάσεις των Ροµά. Οι επαναλαµβανόµενες απεργίες για τις συντάξεις. Και τώρα, οι εκθέσεις που χαρακτηρίζονται ακατάλληλες για ανηλίκους.\nΠριν από λίγες ηµέρες, η Λιµπερασιόν προκάλεσε αίσθηση δηµοσιεύοντας στην πρώτη της σελίδα µια φωτογραφία του Λάρι Κλαρκ που έδειχνε ένα αγκαλιασµένο γυµνό ζευγάρι. Ο τίτλος ήταν «Απαγορευµένο στους κάτω των 18 ετών» και αναφερόταν στην απόφαση του Δήµου του Παρισιού να θέσει ηλικιακό όριο στην αναδροµική έκθεση του αµερικανού φωτογράφου και σκηνοθέτη που παρουσιάζεται στο Μουσείο Μοντέρνας Τέχνης του Παρισιού.\n«Πρόκειται για µια επίθεση της γενιάς των µεγάλων εναντίον των νέων», σχολίασε ο 67χρονος Κλαρκ. «Αν έπρεπε να απαγορεύσουν σε κάποιους την είσοδο, αυτοί είναι οι άνω των 18».\nΗ Μοντ αποκαλύπτει τώρα ένα νέο κρούσµα λογοκρισίας (ή, καλύτερα, σεµνοτυφίας) στην Πόλη του Φωτός. Στο Φεστιβάλ Κόµικς του Σαιν-Μαλό, που συµπληρώνει αυτή την εβδοµάδα τα 30 του χρόνια και είναι το δεύτερο σε σηµασία µετά το Φεστιβάλ της Ανγκουλέµ, υπήρχε µια αίθουσα αφιερωµένη στον Ρεζέρ (ή Ράιζερ), τον αιρετικό γάλλο σκιτσογράφο που πέθανε το 1983 σε ηλικία µόλις 42 ετών. Στην είσοδο αυτής της αίθουσας υπήρχε µια επιγραφή που έλεγε: «Η είσοδος απαγορεύεται στους ανηλίκους που δεν συνοδεύονται από τους γονείς τους. Μερικά από τα έργα που εκτίθενται, πραγµατεύονται το θέµα της σεξουαλικότητας και ενδέχεται να σοκάρουν τους νεώτερους». Δύο είναι τα ερωτήµατα που προκύπτουν. Αν πρέπει οπωσδήποτε οι ανήλικοι να συνοδεύονται - προφανώς για να µπορεί κάποιος να λύνει επιτόπου τις απορίες τους - γιατί να είναι οπωσδήποτε οι γονείς τους και όχι, ας πούµε, ένας θείος ή µια θεία; Και το σηµαντικότερο: ποια είναι τα συγκεκριµένα έργα του δαιµόνιου σκιτσογράφου που «ενδέχεται να σοκάρουν»; Η γυναίκα που χουφτώνει ένα όργανο της τάξης; Το γουρούνι που παίρνει από πίσω τον κυνηγό που σκότωσε το ταίρι του και πρέπει τώρα να το αναπληρώσει; Ο πιλότος της Αιρ-Φρανς που αρνείται να πηδήξει την αεροσυνοδό επειδή κάνει απεργία;\nΟχι. Υστερα από εκτενές ρεπορτάζ, η γαλλική εφηµερίδα ανακάλυψε ότι το σκίτσο για το οποίο έγινε όλη η φασαρία λέγεται «Μοναξιά», περιλαµβάνεται στο άλµπουµ «Τρελοί από έρωτα» και απεικονίζει έναν φαροφύλακα να αυνανίζεται κάτω από το φως του φάρου. «Αναλαµβάνω τις ευθύνες µου», δήλωσε κατηγορηµατικά ο υπεύθυνος της έκθεσης Φρεντ Λεκώ. «Δεν µπορούσα όµως να δείξω σε ένα παιδί κάποιον που αυνανίζεται». Γιατί άραγε; Για να µην παίρνει ιδέες; Για να µη δει πώς γίνεται; Ή µήπως επειδή ο αυνανισµός αποτελεί αµάρτηµα, όπως υποστηρίζει εκείνη η απίθανη υποψήφια του Ρεπουµπλικανικού Κόµµατος στο Ντελαουέρ;\nposted by Μιχάλης Μητσός @ 2:16 μ.μ. 2 comments\nΗ τρόικα αποτελεί έναν εύκολο αντίπαλο και, ως εκ τούτου, το αγαπηµένο µας θέµα. Κι όµως, οι δηµοτικές εκλογές είναι ένα προνοµιακό πεδίο για µια συζήτηση γύρω από την ταυτότητα.\nΣτην Ιταλία έχει ξεκινήσει εδώ και καιρό µια δηµόσια συζήτηση ανάµεσα στον πρώην διευθυντή της Ρεπούµπλικα Εουτζένιο Σκάλφαρι και τον λογοτέχνη Αλεσάντρο Μπαρίκο µε αντικείµενο τους λεγόµενους «νέους βαρβάρους». Οι δύο συνοµιλητές συµφωνούν ότι οι πρωτοπόροι κάθε νέας εποχής θεωρούνταν από τους συγχρόνους τους κάτι σαν βάρβαροι.\nΔιαφωνούν όµως για τη σηµασία αυτού του φαινοµένου. Για τον δηµοσιογράφο, µπορεί η «γενιά του Ιnternet» να µη διαβάζει τα βιβλία µας και να µην ακούει τα τραγούδια µας, µπορεί ακόµη να µην ενδιαφέρεται καθόλου για την ιστορική µας µνήµη, αλλά αυτό δεν την καθιστά ούτε εντελώς βάρβαρη ούτε εντελώς καινούργια. Ανάλογες ρήξεις έχουν σηµειωθεί και άλλοτε. Ισως, απαντά ο συγγραφέας. Αλλά οι νέοι βάρβαροι εφευρίσκουν τη λατρεία του στιγµιαίου, της ταχύτητας και του επιφανειακού. Μας αποκαλύπτουν έτσι ότι χάσαµε τον χρόνο µας αναζητώντας το βαθύ και το αυθεντικό.\nΣτη Γαλλία, πάλι, ο συγγραφέας Ζαν-Κλοντ Καριέρ και ο διευθυντής του Νουβέλ Οµπζερβατέρ αναρωτιούνται στο τελευταίο τεύχος του περιοδικού πώς είναι δυνατόν να συνυπάρχουν έθνη τόσο διαφορετικά µεταξύ τους, καθώς και να ζουν στην ίδια χώρα κοινότητες που δεν µοιράζονται τις ίδιες αξίες. Η ίδια η λέξη «αξία», λέει ο Καριέρ, δεν µπορεί να µεταφραστεί στα τέσσερα πέµπτα των γλωσσών του πλανήτη. Πώς µπορούµε να µιλήσουµε για οικουµενικότητα όταν η λέξη αυτή δεν υπάρχει καν στα σανσκριτικά, τα κινέζικα, τα γιαπωνέζικα, τα περσικά; Μερικές φορές η αίσθηση είναι αρκετή, απαντά ο Ντανιέλ. Βλέπεις, ας πούµε, ότι σε πολλές δυτικές συµφωνικές ορχήστρες υπάρχουν ασιάτες µουσικοί. Πώς εισπράττει η Ασία τα µυστικά της µουσικής του Μάλερ ή του Βάγκνερ; Τι είναι αυτό που κάνει την Κάρµεν την πιο πολυπαιγµένη όπερα στον κόσµο; Μήπως όλα αυτά καθιστούν την οµορφιά, πέραν πάσης αµφιβολίας, µια οικουµενική αξία;\nΑνάλογοι προβληµατισµοί υπάρχουν και σε άλλες περιοχές του κόσµου. Οπως παρατηρεί ο βετεράνος γάλλος δηµοσιογράφος, είναι χαρακτηριστικό πως αν παλιότερα οι συζητήσεις αφορούσαν το µέλλον, σήµερα αφορούν την ταυτότητα. Αυτό οφείλεται εν µέρει στην κατάρρευση των ιδεολογιών. Στο τέλος των βεβαιοτήτων. Και, βέβαια, στην αδιάκοπη µείξη πολιτισµών, παραδόσεων, γλωσσών. Για αρκετούς αιώνες, σηµειώνει ο Καριέρ, οι δυτικές αρχές διακήρυσσαν ότι ο κόσµος ήταν προορισµένος να γίνει µια µέρα χριστιανικός. Αλλά η πρόβλεψή τους διαψεύστηκε. Με την ίδια βεβαιότητα, φανατικές µουσουλµανικές οργανώσεις προβλέπουν ότι το µέλλον του πλανήτη είναι το ισλάµ, και ότι η «σωτηρία» θα προέλθει από τις δικές του αξίες. Ούτε αυτό πρόκειται να συµβεί. Θα καταστεί ποτέ δυνατόν ο νοµοθέτης να συµβιβάσει όλους τους πολιτισµούς που συνωστίζονται στη γη; Και θα είναι αυτό άραγε το αποτέλεσµα: ένας συµβιβασµός;\nposted by Μιχάλης Μητσός @ 11:53 π.μ. 1 comments\nΜε τους ολοκληρωτισμούς έχουμε πια λύσει τους λογαριασμούς μας – όσοι τουλάχιστον δεν ζούμε με παρωπίδες. Ο γάλλος φιλόσοφος Κλωντ Λεφόρ, που πέθανε την περασμένη Κυριακή σε ηλικία 86 ετών, το είχε κάνει όμως ήδη από τις αρχές της δεκαετίας του ‘60, όταν αποχώρησε από το κίνημα «Σοσιαλισμός ή βαρβαρότητα». Το οριστικό διαζύγιο με την ιδεολογία στην οποία πίστεψε στα νιάτα του το πήρε όταν διάβασε το «Αρχιπέλαγος Γκουλάγκ» του Αλεξάντρ Σολζενίτσιν. Σ’ αυτόν αφιέρωσε και το βιβλίο του «Ενας άνθρωπος που περισσεύει» (1973).\nΑκόμη μεγαλύτερο ενδιαφέρον όμως για τις συζητήσεις που γίνονται αυτήν την εποχή στη Δύση έχουν οι θέσεις του Λεφόρ για τη δημοκρατία. Οπως σημειώνει η γαλλίδα φιλόσοφος Μυριάμ Ρεβώ Ντ’Αλόν στη «Λιμπερασιόν», πάνω από τρόπος διακυβέρνησης, πάνω από τρόπος κατανομής της εξουσίας, η δημοκρατία ήταν γι’ αυτόν μια εμπειρία. Η εξουσία στο σύστημα αυτό όχι μόνο δεν «ανήκει» σε κανέναν, αλλά και εκείνοι που την ασκούν δεν κατέχουν την απόλυτη γνώση για την παγκόσμια τάξη. Ενα δημοκρατικό σύστημα αντάξιο του ονόματός του είναι έτσι αφοσιωμένο στο να εισπράττει και να θεσμοποιεί τη σύγκρουση, καθώς και να οργανώνει συνεχώς συζητήσεις για το δίκαιο και το άδικο, το θεμιτό και το αθέμιτο. Το «κοινό» δεν εκφράζεται παρά μέσα από σημάδια αταξίας και σύγκρουσης. Η προσπάθεια εξαφάνισης αυτών των σημαδιών, μέσα από την υποταγή τους στην ενιαία σκέψη, αντίκειται στη δημοκρατική δυναμική που τρέφεται από την ετερογένεια.\nΣτη δημοκρατική εμπειρία, έλεγε ο Λεφόρ, αντιπαρατίθενται ταυτοχρόνως δύο τάσεις. Η μία απορρέει από την εξουσία και επιδιώκει τη σταθεροποίηση του συστήματος και τη διατήρηση της κυριαρχίας. Η άλλη αμφισβητεί τις ταυτότητες και τις κατηγοριοποιήσεις, τις διαχέει στον κοινωνικό χώρο και ανοίγει νέα πεδία παρέμβασης. Σε μια εποχή που οι κυβερνώντες αναμασούν συνεχώς τη διάκριση ανάμεσα στο «εθνικό» και το «ξένο», είναι χρήσιμο να θυμηθούμε ότι ο Λεφόρ θεωρούσε τη δημοκρατική κοινωνία μια μορφή ύπαρξης που γκρεμίζει διαρκώς τις βεβαιότητες. «Ο τρόπος που προσδιορίζει κανείς την ταυτότητά του στο δημοκρατικό πολίτευμα», έγραψε κάποτε με αφορμή την υπόθεση Σαλμάν Ρούσντι, «είναι τέτοιος, που του επιτρέπει να ταυτίζεται με κάποιον από τον οποίο άλλοι, αλλού, στερούν την ταυτότητα». Λιου Σιαομπό, χαίρε!\nΗ προσωρινή, έστω, αναστολή του προγράµµατος «Στουτγάρδη 21» πέρασε στα ψιλά. Η κινητοποίηση όµως των «καθωσπρέπει» κατοίκων της πόλης ισοδυναµεί, ούτε λίγο ούτε πολύ, µε την επανεφεύρεση της δηµοκρατίας.\nΟ Βάλτερ Σίτλερ είναι 57 ετών, αλλά φαίνεται νεώτερος. Ζει στη Στουτγάρδη πάνω από δέκα χρόνια. Και τους τελευταίους µήνες, κάθε Δευτέρα, δίνει το «παρών» στις µαχητικές διαδηλώσεις κατά της κοπής 300 δέντρων και της καταστροφής του παλιού (ηλικίας 100 ετών) σιδηροδροµικού σταθµού, προκειµένου να κατασκευαστεί καινούργιος που θα εξυπηρετεί τα τρένα υψηλής ταχύτητας. Το επιχείρηµα που παρουσίασε τις προάλλες µπροστά στις κάµερες ήταν αφοπλιστικό: «Δεν θέλουµε να κληροδοτήσουµε στα παιδιά µας µια πόλη που ο σταθµός της θα λάµπει και όλα τα υπόλοιπα θα καταρρέουν». Γιατί είναι αλήθεια ότι µε την ίδια ευκολία που έχουν βρεθεί 5 δισ. ευρώ για την κατασκευή του υπερσύγχρονου υπόγειου σταθµού δεν βρίσκεται ούτε ένα ευρώ για τα σχολεία, τους παιδικούς σταθµούς, το πυροσβεστικό σώµα ή την ανακαίνιση των κτιρίων της πόλης.\nΟ απεσταλµένος της Ζιντόιτσε Τσάιτουνγκ που παρέστη σε µια από τις διαδηλώσεις της Δευτέρας δεν πίστευε στα µάτια του. Οι άνθρωποι που συνάντησε δεν είχαν καµιά σχέση µ' εκείνους που διαδήλωναν παλιά στις συγκεντρώσεις της Αριστεράς κατά της πυρηνικής ενέργειας. Είδε ευκατάστατους άνδρες κάποιας ηλικίας να φορούν στο σακάκι τους πράσινες κονκάρδες µε το σύνθηµα «Οben bleiben!» (Μένουµε πάνω!). Είδε γυναίκες µε σφυρίχτρες στο στόµα και κοσµήµατα στον λαιµό, ώστε να µη µένει καµιά αµφιβολία για την κοινωνική τους τάξη. «Ε, όχι και να µπαίνω σε τούνελ για να γυρίζω στο σπίτι µου χωρίς να βλέπω καν την πόλη», είπε η 77χρονη Ντόρις Κίνκελ, που πήγε στη διαδήλωση µαζί µε όλες τις γειτόνισσες. Κάτι του θύµιζαν όλα αυτά. Το σκέφτηκε, το σκέφτηκε, και τελικά το βρήκε: τις διαδηλώσεις που γίνονταν πριν από είκοσι χρόνια, κάθε Δευτέρα και εκείνες, στη Λειψία, και σε διάστηµα λίγων εβδοµάδων οδήγησαν στην πτώση του Τείχους. Και τότε, όπως και τώρα, οι διαδηλωτές δεν ήταν έµπειροι. Δεν ήταν επαγγελµατίες της αµφισβήτησης. Αλλά πέτυχαν τον στόχο τους.\nΟι κυβερνώντες άργησαν να συνειδητοποιήσουν τη σηµασία των κινητοποιήσεων. «Μια χούφτα διαδηλωτές δεν µπορούν να παριστάνουν ότι εκπροσωπούν τον λαό», δήλωσε ο Χάιντς Ντιρ, πρώην διευθυντής της Deutsche Βahn και εµπνευστής του σχεδίου «Στουτγάρδη 21». Η Ανγκελα Μέρκελ επέµενε µέχρι πρόσφατα ότι οι περιφερειακές εκλογές της Βάδης - Βυρτεµβέργης θα αποτελέσουν ένα είδος δηµοψηφίσµατος για το σχέδιο. Υστερα κάποιος τής ψιθύρισε ότι οι διαδηλωτές δεν ήταν τίποτα περιθωριακοί, ένα µεγάλο µέρος τους ήταν ψηφοφόροι του δικού της κόµµατος, και ήταν βέβαιο ότι στις εκλογές θα την τιµωρούσαν. Εδωσε, έτσι, εντολή να σταµατήσουν οι µπουλντόζες. Τα δέντρα πήραν παράταση.\nposted by Μιχάλης Μητσός @ 8:39 μ.μ. 2 comments\nΑν όλοι οι Κινέζοι πηδούσαν ψηλά ταυτοχρόνως, η Γη θα αποµακρυνόταν απότοµα από τον άξονά της. Και το γεγονός αυτό θα είχε συντριπτικές συνέπειες.\nΟταν ήταν µικρός, ο Τζόναθαν Ουότς θυµάται ότι η ιστορία αυτή είχε γίνει ο εφιάλτης που τάραζε τον ύπνο του. Ανταποκριτής σήµερα της «Γκάρντιαν» στην Ασία για θέµατα περιβάλλοντος, γνωρίζει ότι ο κίνδυνος αυτός δεν υπάρχει, ακόµη και για στατιστικούς λόγους. Υπάρχει όµως ένας άλλος, πολύ σοβαρός κίνδυνος. Ολοι οι Κινέζοι (και µιλάµε για 1,3 δισεκατοµµύριο ψυχές) προσβλέπουν σήµερα στον δυτικό τρόπο ζωής. Ολοι θέλουν, και δικαιολογηµένα, να αποκτήσουν ένα βιοτικό επίπεδο ανάλογο της Ευρώπης, της Αµερικής και της Ιαπωνίας, που ο συνολικός τους πληθυσµός είναι µικρότερος του ενός δισεκατοµµυρίου. Θέλουν να καίνε τις ίδιες ποσότητες πετρελαίου και άνθρακα, να έχουν εξίσου πολλά αυτοκίνητα, κούκλες Μπάρµπι και γκάτζετ και να απορρίπτουν εξίσου πολύ διοξείδιο του άνθρακα. «Η Κίνα υπόσχεται να καταστρέψει στο µέλλον τον πλανήτη όπως τον κατέστρεψαν στο παρελθόν οι πλούσιες χώρες», γράφει ο Ουότς στο βιβλίο του «Οταν πηδήξουν ένα δισεκατοµµύριο Κινέζοι» (Εκδ. Faber and Faber). «Κάτι τέτοιο θα είναι απολύτως δικαιολογηµένο. Και πέρα για πέρα καταστροφικό».\nΗ ατµόσφαιρα του βιβλίου δίνει την εντύπωση ενός ταξιδιού που έχει οργανωθεί από το χειρότερο πρακτορείο του κόσµου, σηµειώνει ο βιβλιοκριτικός των «Φαϊνάνσιαλ Τάιµς». Ο συγγραφέας παίρνει από το χέρι τον αναγνώστη και τον µεταφέρει στα λεηλατηµένα δάση του Γιουνάν, στα δηλητηριασµένα βιοµηχανικά τοπία του Χενάν, στα ρυπογόνα εργοστάσια του Γκουανγκντόνγκ και στις ανθρακοπαραγωγούς περιοχές του Σανσί και του Σαανσί. Επισκέπτεται τις πόλεις, όπου µόνο το 1% του αέρα είναι καθαρό, και την ύπαιθρο, όπου οι κάτοικοι αφήνουν ξεκλείδωτες τις πόρτες των σπιτιών τους και ασφαλίζουν τις βρύσες τους, αφού το νερό είναι λιγοστό. Συναντά τους υπεύθυνους ενός ζωολογικού κήπου που ταΐζουν τα ζώα στην καφετέρια, αφού τους λείπει και ο χώρος και το χρήµα. Ακούει περιπτώσεις παιδιών που γεννήθηκαν παραµορφωµένα από τη βιοµηχανική ρύπανση. Και συµπεραίνει ότι η Κίνα δεν µπορεί να ακολουθήσει τον δρόµο άλλων βιοµηχανικών χωρών, που πρώτα µόλυναν κι ύστερα καθάρισαν.\nΚάποτε έλεγαν ότι λόγω της πολιτικής του ενός παιδιού, η Κίνα θα γεράσει προτού πλουτίσει. Ο Ουότς προβαίνει σε µια διαφορετική εκτίµηση: ότι η Κίνα, που από την άποψη τού κατά κεφαλήν εισοδήµατος εξακολουθεί να είναι φτωχή, θα εξαντλήσει τους περιβαλλοντικούς της πόρους προτού πλουτίσει. Για να µη συµβεί αυτό, δεν είναι αρκετό να αλλάξει το δικό της καταναλωτικό µοντέλο. Πρέπει να αναζητηθεί µια εναλλακτική λύση έναντι της γενικότερης ψύχωσης µε τη διαρκή αύξηση του Ακαθάριστου Εγχώριου Προϊόντος. Η ανθρώπινη ποσότητα δεν µπορεί να εξακολουθήσει να κυριαρχεί έναντι της περιβαλλοντικής ποιότητας. Η συνταγή αυτή οδηγεί κατευθείαν στην καταστροφή.\nposted by Μιχάλης Μητσός @ 2:19 μ.μ. 1 comments\nΑυτά είδε ο Ερντογάν και καθόταν σούζα χθες στη Σόφια.\nposted by Μιχάλης Μητσός @ 9:22 μ.μ. 5 comments\nΗ χώρα αυτή δεν µπορεί να υποτιµήσει το νόµισµά της γιατί ανήκει στην ευρωζώνη. Δεν θέλει όµως ούτε να προσφύγει στον περιβόητο τριπλό µηχανισµό στήριξης. Μόνη της θα σώσει τις τράπεζες, µε όποιο κόστος.\nΤην περασµένη Τετάρτη το πρωί, µια µπετονιέρα µε βαµµένες τις λέξεις «Τοξική Τράπεζα» εισέβαλε στο ιρλανδικό Κοινοβούλιο. Ο οδηγός συνελήφθη, το φορτηγό αποµακρύνθηκε, αλλά οι µπελάδες των Αρχών δεν σταµάτησαν εκεί. Το απόγευµα έγινε µεγάλη διαδήλωση στο Δουβλίνο, όπου έλαβε µέρος και ο Τζέρυ Ανταµς. Τα αιτήµατα δεν είχαν όµως σχέση µε τη Βόρεια Ιρλανδία. Από τις ντουντούκες ακούγονταν συνθήµατα για «τους 455.000 συµπολίτες µας που τους πετούν στις χωµατερές».\nΤα δύο τελευταία χρόνια, γράφει η Αµέλια Τζέντλµαν στην Γκάρντιαν οι Ιρλανδοί υπέµεναν µάλλον στωικά τις δραστικές περικοπές των µισθών τους. Τα µεγάλα συνδικάτα συµβού λευαν τα µέλη τους να µη ρίχνουν πέτρες στο πλοίο γιατί θα βυθιζόταν και θα τους έπαιρνε όλους µαζί του. Η Ιρλανδία θεωρούνταν πρότυπο σε όλη την Ευρώπη για την ωρι µότητα και την αποφασιστικότητα µε την οποία αντιµετώπιζε τη χρηµατοπιστωτική κρίση. Καθώς όµως οι πολιτικοί αρχίζουν να συζητούν για ένα νέο πακέτο διάσωσης των τραπεζών, προϋπόθεση του οποίου είναι νέο πρόγραµµα περικοπών, η οργή φου ντώνει. Οχι τόσο µεταξύ αυτών που έχουν δουλειά κι ένα κουτσουρεµέ νο έστω εισόδηµα, αλλά µεταξύ των νέων ανέργων, που η µόνη τους προοπτική είναι η µετανάστευση.\nΤα τρία τελευταία χρόνια, το εθνικό εισόδηµα του άλλοτε κελτικού «τίγρη» έχει µειωθεί κατά 17% - η µεγαλύτερη µείωση σε χώρα της Δύσης µετά την Υφεση του 1929. Οι τιµές των ακινήτων έχουν συρρικνωθεί κατά 40%. Και οι πολίτες έχουν βαρεθεί να ακούνε ότι κάθε φορά που αποφασίζεται µια επίθεση στο εισόδηµά τους θα είναι η τελευταία. Το πρόγραµµα τόνωσης των τραπεζών, του οποίου η επέκταση αποφασίστηκε την περασµένη εβδοµάδα, θα αυξή σει το έλλειµµα από το 12% στο 32% του ΑΕΠ! Και θα κοστί σει σε κάθε ιρλανδό πολίτη 11.000 ευρώ.\n«Αν πέσει η Αnglo Ιrish, θα καταρρεύσει όλο το σύστηµα», προειδοποιεί ο υπουργός Οικονοµικών Μπράιαν Λένιχαν, αναφερόµενος στην άλλοτε αγαπηµένη τράπεζα των επενδυτών, που θα ενισχυθεί συνολικά µε του λάχιστον 30 δισ. ευρώ. Πολλοί οικονοµολόγοι όµως διαφωνούν µαζί του και συντάσσονται µε την εκτίµηση του Εργατικού Κόµµατος ότι η επέκταση του πακέτου βοήθειας που αποφασίστηκε την περασµένη εβδοµάδα ισοδυναµεί µε µια «Μαύρη Πέµπτη» της Ιρλανδίας. Η συζήτηση είναι - και εδώ - µονόπλευρη, το µειονέκτηµα των Ιρλανδών σε σχέση µε τους Ελληνες είναι ότι δεν µπορούν να ρίξουν το φταίξιµο στους «ξένους», το «µνηµόνιο» εδώ είχε άλλες υπογρα φές και διαφορετική µορφή, το αποτέλεσµα όµως είναι το ίδιο: η µια πλευρά πληρώνει, η άλλη µένει αλώβητη, αν δεν βγαίνει κερδισµένη.\nposted by Μιχάλης Μητσός @ 2:22 μ.μ. 2 comments\nΚάποτε, το να δέρνει ένας πατέρας τη γυναίκα του και τα παιδιά του θεωρούνταν δικαίωµά του - αν όχι καθήκον του. Η οµοφυλοφιλία αποτελούσε έγκληµα που τιµωρούνταν µε απαγχονισµό. Το βασανιστήριο του πνιγµού είχε την έγκριση της Καθολικής Εκκλησίας - αν δεν εφευρέθηκε από αυτήν. Μέχρι τα µέσα του 19ου αιώνα, οι Ηνωµένες Πολιτείες και µερικές ακόµη χώρες θεωρούσαν νόµιµη τη δουλεία στις φυτείες. Και µέχρι σχεδόν τα µέσα του 20ού, συµµορίες βασάνιζαν, απαγχόνιζαν και έκαιγαν ανθρώπους επειδή δεν τους άρεσε το χρώµα τους.\nΟταν αναλογίζεται κανείς αυτά τα πράγµατα, η ερώτηση που του έρχεται στο µυαλό είναι: τι να σκέφτονταν άραγε οι άνθρωποι τότε; Την ίδια ερώτηση θα κάνουν προφανώς και οι απόγονοί µας για µερικές από τις δικές µας βάρβαρες πρακτικές. Ποιες είναι αυτές; Ο καθηγητής Φιλοσοφίας στο Πρίνστον Κουάµε Αντονι Απάια, του οποίου µόλις κυκλοφόρησε το νέο βιβλίο µε τίτλο «Ο κώδικας τιµής: πώς γίνονται οι ηθικές επαναστάσεις», ξεχωρίζει τέσσερις. Αφορούν βέβαια πρωτίστως τις Ηνωµένες Πολιτείες. Αλλά δεν θα εξέπλητταν αν τις ανέφερε και ένας Ευρωπαίος. Πρόκειται για το σύστηµα των φυλακών, τη βιοµηχανική παραγωγή κρέατος, τη µεταχείριση της τρίτης ηλικίας και το περιβάλλον.\nΣε ό,τι αφορά τις φυλακές, είναι γεγονός ότι αποτελούν έναν αναχρονιστικό και αντιπαραγωγικό τρόπο σωφρονισµού, που ανακυκλώνει το πρόβληµα αντί να το λύνει. Η κλιµατική αλλαγή, πάλι, είναι κάτι που αν δεν αντιµετωπιστεί µε ριζικό τρόπο θα ακυρώσει όλα τα υπόλοιπα προβλήµατα. Η στάση της κοινωνίας απέναντι στους ηλικιωµένους µάλλον θα γίνεται ακόµη χειρότερη όσο η επιστήµη πλησιάζει στην κατάκτηση της αθανασίας. Μένει η κατανάλωση κρέατος. Η ηθική της καταδίκη γίνεται δυσκολότερη από το γεγονός ότι ο άνθρωπος τρώει κρέας εδώ και χιλιάδες χρόνια. Κρέας έτρωγαν όλοι οι πολιτισµοί από τότε που γεννήθηκαν. Οι συνθήκες παραγωγής του είναι βέβαιο ότι θα γίνουν πιο ανθρώπινες. Οπως και ότι θα ψηφιστούν σχετικοί νόµοι. Αλλά η πλήρης εξαφάνιση του κρέατος είναι απίθανη. Ο Μάικλ Τοµάσκι της Γκάρντιαν, πάλι, πιστεύει ότι σε 100 χρόνια δεν θα υπάρχει ποδόσφαιρο, όπως τουλάχιστον το γνωρίζουµε σήµερα. Το παιχνίδι των προβλέψεων είναι ενδιαφέρον, άλλωστε δεν θα ζήσουµε για να τις δούµε να διαψεύδονται.


ΑΠΟΛΛΩΝ ΠΑΤΡΩΝ Δωρεάν τα παιδιά των Ακαδημιών - Απόλλων - Τα πάντα για τον αθλητισμό - MarkaSport\nΑΠΟΛΛΩΝ ΠΑΤΡΩΝ Δωρεάν τα παιδιά των Ακαδημιών\nΌλα τα παιδιά της ακαδημίας του Συλλόγου θα μπορούν να παρακολουθούν δωρεάν και με ελεύθερη είσοδο τα εντός έδρας παιχνίδια της ΚΑΕ Oscar Απόλλων 1926 στο πρωτάθλημα της Basket League. Όμως υπάρχει μια βασική προϋπόθεση: Θα πρέπει το κάθε παιδί να συνοδεύεται από γονέα ή ενήλικα-κηδεμόνα. Τα εισιτήρια διαρκείας ειδικής κατηγορίας που δικαιούνται γονείς και κηδεμόνες κοστίζουν 60 ευρώ (BASIC VALUE 60).\nΟ αριθμός των εισιτηρίων διαρκείας για τη συγκεκριμένη κατηγορία είναι περιορισμένος και οι ενδιαφερόμενοι θα πρέπει να σπεύσουν να τα προμηθευτούν. Θυμίζουμε ότι για την αγορά εισιτηρίων διαρκείας, είναι απαραίτητα ο αριθμός αστυνομικής ταυτότητας, ο ΑΜΚΑ και στοιχεία επικοινωνίας, που σε κάθε περίπτωση μπορεί να φανούν χρήσιμα.\nΗ διάθεση των εισιτηρίων διαρκείας θα γίνεται από τα νέα γραφεία της ΚΑΕ στο κέντρο της Πάτρας στη διεύθυνση Κανάρη 15 και Ρήγα Φεραίου, καθώς και από το Αθλητικό Κέντρο του Συλλόγου στην Περιβόλα. Πληροφορίες, προεγγραφές στα τηλέφωνο 2610643712 καθημερινά 10:00 με 13:00. Μάλιστα σύντομα θα γνωστοποιηθούν τα νέα τηλέφωνα επικοινωνίας της ΚΑΕ και το ωράριο λειτουργίας των γραφείων.


Σε πόσο καιρό κατασκευάζονται τα χειροποίητα παπούτσια μου; - giorgiomeriano.gr\nΣε πόσο καιρό κατασκευάζονται τα χειροποίητα παπούτσια μου;\nΤα χειροποίητα κατά παραγγελία υποδήματα Giorgio Meriano είναι μοναδικά και ξεχωριστά για το κάθε άνθρωπο. Δίνοντας βάση στις ιδιαιτερότητες του κάθε ατόμου και λαμβάνοντας υπόψη μας όλες τις παρατηρήσεις και μετρήσεις σας ασχολούμαστε με όλες τις φάσεις παραγωγής από το αρχικό σχεδιασμό του καλαποδιού μέχρι το τελικό φινίρισμα του κατά παραγγελία υποδήματος σας.\nΈτσι λοιπόν σε αντίθεση με την ‘προχειρότητα’ της σύγχρονης εποχής που το ‘γρήγορο’ και’ φθηνό’ έχει εισχωρήσει στην καθημερινότητα μας, εμείς πιστοί στην φιλοσοφία της ποιότητας και της αρτιότητας δημιουργούμαι αποκλειστικά για εσάς ένα ζευγάρι χειροποίητων υποδημάτων.\nΑυτή λοιπόν η χειροποίητη διαδικασία της δημιουργίας είναι χρονοβόρα. Γι αυτό και ένα ζεύγος χειροποίητων υποδημάτων κατά παραγγελία χρειάζεται περίπου 3 εβδομάδες για να ολοκληρωθεί. Το αποτέλεσμα και η λαχτάρα της αναμονής είναι σίγουρο ότι θα σας αποζημιώσουν με το καλύτερο δυνατό τρόπο.


10 Στιλάτα Οικογενειακά Καθιστικά που Είναι Σίγουρο πως θα σας Εμπνεύσουνspirossoulis.com – the home issue 10 Στιλάτα Οικογενειακά Καθιστικά που Είναι Σίγουρο πως θα σας Εμπνεύσουν\nΜπορεί να χρειάζεται σκέψη για να διακοσμήσετε ένα πολύ μικρό σαλόνι, αλλά την ίδια σκέψη χρειάζεται και η διακόσμηση ενός μεγάλου οικογενειακού σαλονιού.\nΤα καθιστικά που θα φιλοξενήσουν οικογένειες έχουν κι αυτά τις δυσκολίες τους.\nΓια να δείτε 10 οικογειακά και ταυτόχρονα πολύ κομψά καθιστικά και να εμπνευστείτε, κάντε κλικ στην παρακάτω φωτογραφία.\nΡουστίκ και στιλάτο. Ποιός είπε ότι στο οικογενειακό σας σαλόνι δεν μπορείτε να επενδύσετε στο στιλ που σας αρέσει; Το coffee table με τα ροδάκια μπορεί οποιαδήποτε στιγμή να μετακινηθεί και να δημιουργηθεί χώρος για παιχνίδι.


20/03/2016 Δημήτρης Παπαγιαννάκης Επίκαιρα, Πολιτική, Φιλοσοφία Σχολιάστε\nΤου Δημητρίου Παπαγιαννάκη\nΗ ζωή μας διέπεται από κάποιες διαχρονικές αλήθειες, κάποιες σταθερές ας πούμε, που όλοι λίγο πολύ τις αναγνωρίζουμε ή έστω παραδεχόμαστε την ύπαρξή τους, άσχετα αν συμφωνούμε ή διαφωνούμε με αυτές. Ακόμα, είναι οι παγκόσμιες, την ίδια στιγμή και ατομικές, σταθερές πάνω στις οποίες αρεσκόμαστε να χτίζουμε τον αποδιοπομπαίο τράγο της κατάντιας μας ή της κατάντιας των άλλων. Αυτές οι σταθερές ποικίλουν ανάλογα την κριτική ικανότητα του κάθε ατόμου ξεχωριστά, τη θέση του στην κοινωνία, τους ρόλους του κλπ.\nΗ δομή των σταθερών αυτών, μοιάζει αρκετά με το κλασσικό σχεδιάγραμμα έκθεσης που διδάσκονται οι μαθητές στα σχολεία: Όλα τα θέματα που απασχολούν τη σύγχρονη κοινότητα αποτελούνται από τέσσερις βασικούς τομείς: Φύση, άνθρωπος, πολιτισμός και διεθνής κοινότητα. Από κει και πέρα ο κάθε τομέας χωρίζεται σε αρκετές επιμέρους ενότητες, ενώ η ανάλυση του θέματος με βάση τους τομείς διακρίνεται στην εξεύρεση αιτίας – αποτελέσματος, όπως και πρόταση αντιμετώπισης του προβλήματος (αν υπάρχει).\nΥπάρχει, φυσικά και υπάρχει. Όπως υπάρχει η αιώνια σταθερά που λέει πως όλοι έχουν προβλήματα. Και δε διαφωνώ σε αυτό. Γενικά δε διαφωνώ ίσως με καμία των σταθερών εκείνων που περιλαμβάνονται στην καθημερινή έκθεση ιδεών του κόσμου. Βλέπετε όλοι χρησιμοποιούν τη συγκεκριμένη σταθερά που λέει πως για όλα τα δεινά ευθύνεται το πολιτικό σύστημα. Ποιός όμως από όλους εκείνους που κράζουν το πολιτικό σύστημα βγήκε να πει πως ναι φταίει η κυβέρνηση, αλλά φταίω κι εγώ που τους ψήφισα; Διότι είναι απλά τα πράγματα στην προκειμένη περίπτωση και αφορούν βασικές γνώσεις λυκείου: Ποιό είναι το αίτιο που οδήγησε αυτά τα κόμματα να πάρουν τα ινία της διακυβέρνησης (αποτέλεσμα); Και γιατί πάντα ξέρουμε το αποτέλεσμα, χωρίς να λάβουμε υπόψη μας το αίτιο, ενώ ποτέ δεν σκεφτόμαστε την αντιμετώπιση του προβλήματος που προκύπτει;\nΝα κατηγορήσεις είναι εύκολο. Πάνω απ’ όλα είναι πολύ εύκολο να συμφωνήσεις με τις σταθερές. Να και μία άλλη σταθερά που διέπει την ελληνική πραγματικότητα: Αγρότες στους δρόμους, μπλόκα κλπ. Χρόνια τώρα το ίδιο βιολί. Κάθε κυβέρνηση καταπατά τα δικαιώματά τους, υποβαθμίζει το ρόλο τους και τους οδηγεί στην πλήρη εξαθλίωση. Οι αλλεπάλληλες διαμαρτυρίες τους, χρόνια τώρα έχουν δημιουργήσει μια σταθερά στην οποία είμαστε όλοι συνηθισμένοι, και φυσικά τους στηρίζουμε (;). Αλλά ρε φίλε κάνε ότι διαμαρτυρία γουστάρεις, σπάστα όλα αν θες, αλλά μη χύνεις το γάλα, μην πετάς τα φρούτα και τα λαχανικά. Καλή η διαμαρτυρία σου αλλά χάνεις κάθε δίκιο όταν το κάνεις αυτό. Πεινάει ο κόσμος γύρω σου, ίσως πεινάς και εσύ, αλλά μη νομίζεις ότι θα νοιαστώ αν (κάποτε) πεινάσεις από τη στιγμή που καταστρέφεις το γάλα με το οποίο θα μπορούσες να ανακουφίσεις ένα σωρό παιδιά. Έχασες το δίκιο σου μπάρμπα. Νόμπελ ειρήνης στα νησιά μας, νόμπελ βλακείας σε σένα που δε σκέφτηκες έστω για μια στιγμή τους πεινασμένους του κόσμου (ακόμα και αν πεινάς ο ίδιος).\nΗ τηλεόραση γέμισε με τηλεμάρκετινγκ. Νομίζω πως όλοι παραδεχόμαστε την κατάντια της ελληνικής τηλεόρασης, που πέρα από την όποια ποιότητά της, έχει χάσει την αίγλη της από τα τηλεμάρκετινγκ που αναγκάζεται να παρουσιάσει, αφού πλέον από διαφημίσεις δεν βγάζει αυτά που θα έπρεπε. Τηλεμάρκετινγκ και μίνι τηλεπαιχνίδια στα οποία βλέπεις και συχνά διάφορους ηθοποιούς για τους οποίους νιώθεις οίκτο που ξέπεσαν να παρουσιάζουν τέτοια σκουπίδια, αντί να υπηρετούν την τέχνη τους. Όλοι τα κατηγορούμε αυτά έτσι; Όμως ένας να βγει και να μου πει, πως αυτοί οι τηλεδιαγωνισμοί συνεχίζουν και παίζουν σε καθημερινή βάση; Πόσους άραγε ντολμαδοπαρασκευαστές έχει πουλήσει μέχρι σήμερα η εκπομπή του; Όλοι κοροϊδεύανε την έξυπνη σίτα και τα pretty bra, όμως είμαι σίγουρος πως οι περισσότεροι από αυτούς αγόρασαν τελικά. Όλοι εκείνοι βγάζουν λεφτά. Μα… ντολμαδοπαρασκευαστές ρε μαλάκα;\nΚαι όλοι εμείς που γουστάρουμε τη μοναδικότητά μας και το πολύτιμο του χαρακτήρα μας δεν είμαστε τίποτα παρά ένα μικρό ποσοστιαίο νούμερο. Γιατί μάθαμε να ζούμε με τα νούμερα, αυτά τα νούμερα καθορίζουν τη ζωή μας. Από το ρολόι ξεκίνησαν όλα, από τα λεφτά στην τσέπη μας, από τα ποσοστά στις αιματολογικές κοκ. Μάθαμε και δημιουργήσαμε μαθηματικές σταθερές για να προγραμματίσουμε τις ζωές μας και να μας προγραμματίζουν άλλοι. Τόσες ώρες δουλειάς, τόσα λεφτά. Τα νούμερα γίνανε σταθερές για να μετράμε (ναι ακόμα και έτσι μέτρημα είναι) την ευτυχία και την ποιότητα της ζωής μας. Τα ΑΤΜ βγάζανε μόνο 40 ευρώ ανά λογαριασμό, και εμείς χάσαμε την μπάλα. Δεν τα ξεχάσαμε ακόμα, όμως πόση τροφή για το μυαλό μας έδωσε όλο αυτό; Αλήθεια πόσο σε περιόρισε αυτό το 40; Και ακόμα περισσότερο, τι έκανες γι αυτό;\nΝαι, τόση ώρα μιλάω για στερεότυπα. Το χειρότερο είναι πως καλλιεργώ και εγώ κάποια από αυτά. Απλά εγώ κέρδισα το δικαίωμα να γράφω σε μια σελίδα. Ακόμα και γι αυτά. Για να βρίσκω τουλάχιστον μια διέξοδο να τα επισημαίνω, για όλους μας και για μένα. Για κάθε απλή καθημερινή σκέψη που δεν θα έπρεπε να είναι απλή και ούτε καν αυτονόητη. Όλα τα αυτονόητα είναι αυτά που θα έπρεπε να επιλέγουμε, και όχι να μας τα επιλέγουν άλλοι. Και σε κάθε έκφανση της καθημερινότητάς μας θα έπρεπε να μας απασχολεί το κάθε απλό ή σύνθετο συμβαίνει γύρω μας, δίχως να το κρίνουμε ως απαραίτητα σωστό ή, το ίδιο απαραίτητα, λάθος. Από τον αγρότη στα μπλόκα ή τον ντολμαδοπαρασκευαστή, από την πολιτική πραγματικότητα μέχρι το 5ευρω στην τσέπη μας, όλα παίζουν το ρόλο τους και καθορίζουν ακόμα και μας τους ίδιους.\nΚάθε μέρα που περνάει δημιουργούνται νέα στερεότυπα και νέες σταθερές. Η δύναμη της συνήθειας είναι τεράστια και αυτό είναι μια βασική γνώση ψυχολογίας του εμπορίου και του ελέγχου των μαζών. Πλέον δεν τους ενδιαφέρει να σου πουλήσουν ένα προϊόν ή έναν συγκεκριμένο τρόπο ζωής. Σου δημιουργούν μια ασυνείδητη επιθυμία προς αυτό που σου πλασάρουν. Και συ το αγοράζεις. Ή Συμβιβάζεσαι με αυτό. Σχεδόν το χρειάζεσαι. Τόσο απλά. Συνηθίσαμε σε όλα αυτά που πριν κάποια χρόνια δε θα μπορούσαμε καν να διανοηθούμε. Τα χρόνια των αγανακτισμένων περάσανε. Μάθαμε πλέον να ζούμε με κρίση.\nΚαι το χειρότερο ξέρετε ποιό είναι; Αυτό το διάστημα ακούμε συνέχεια για φόνους. Μας σοκάρουν τόσο πολύ όπως μας σόκαραν οι πρώτοι νεκροί πρόσφυγες στο αιγαίο. Και τώρα έχουμε πνιγμένους. Συνηθίσαμε όμως το θέαμα και δυστυχώς τείνει να γίνει μέρος του δελτίου όπως ακριβώς και το δελτίο καιρού. Δε μας σοκάρει πια. Και η ερώτηση είναι: Τι κάνουμε γι αυτό;\n*Το άρθρο δημοσιεύτηκε στην ιστοσελίδα http://www.pancreta.gr από τον αρθρογράφο του Blogreco\nPrevious Post: Η ιστορία της λέξης Λασίθι\nNext Post: Θρησκεία και ξενοφοβία


Συνέντευξη Στ. Κοντονή στην «Ημέρα» | Με μαχητικότητα και ρεαλισμό διεκδικεί τη μονοεδρική - Εφημερίδα Ημέρα, Ζάκυνθος.\nΣυνέντευξη Στ. Κοντονή στην «Ημέρα» | Με μαχητικότητα και ρεαλισμό διεκδικεί τη μονοεδρική\n«Ζητώ για άλλη μια φορά την ανανέωση της εμπιστοσύνης σας»\nΈχει εκλεγεί τρεις φορές Βουλευτής Ζακύνθου και με μαχητικότητα διεκδικεί και πάλι τη μονοεδρική στις εκλογές της 7ης Ιουλίου, προκειμένου να συνεχίσει να εξασφαλίζει χρηματοδοτήσεις και να βρίσκει λύσεις στα προβλήματα που ταλανίζουν τον τόπο. Έχει διατελέσει Υπουργός Δικαιοσύνης (2016 – 2018) και Υφυπουργός Αθλητισμού (2015 – 2016) και όταν το έκρινε απαραίτητο, τράβηξε διαχωριστικές γραμμές και εξέφρασε την αντίθεσή του για αποφάσεις που λήφθηκαν, όπως πχ πρόσφατα, με τις αλλαγές στον Ποινικό Κώδικα. Μέσα στα επτά χρόνια της θητείας του κατάφερε ο Σταύρος Κοντονής κατάφερε να εξασφαλίσει χρηματοδοτήσεις για έργα ανάπτυξης και υποδομής στο νησί, να προωθήσει την υλοποίησή τους και να συνεργαστεί με τις τοπικές αρχές για τη δρομολόγηση των απαιτούμενων ενεργειών. Ο κ. Κοντονής λίγο πριν τη διεξαγωγή των εκλογών μέσα από τη σημερινή του συνέντευξη στην «Ημέρα» κάνει έναν σύντομο απολογισμό της θητείας του, υπενθυμίζει τους επόμενους στόχους του, ασκεί κριτική στη Νέα Δημοκρατία και καλεί τους Ζακυνθινούς να στηρίξουν τον ίδιο και το ψηφοδέλτιο του κόμματος προκειμένου να παραμείνει η έδρα στον ΣΥΡΙΖΑ.\nΟι εκλογές της Κυριακής παρουσιάζουν μεγάλο ενδιαφέρον καθώς αποτελούν την πρώτη αναμέτρηση σε συνθήκες κανονικότητας μετά από σχεδόν μια δεκαετία. Είναι η πρώτη αναμέτρηση έπειτα από την έξοδο της χώρας από τα μνημόνια, την λιτότητα και την αυστηρή επιτήρηση. Οι πολίτες γνωρίζουν ποιες είναι οι πολιτικές δυνάμεις που οδήγησαν την Ελλάδα στην υπερχρέωση και την πτώχευση. Γνωρίζουν ποιοι είναι κείνοι που κατέβαλλαν κάθε προσπάθεια για να ορθοποδήσει η Ελληνική κοινωνία, ιδιαίτερα το πιο ευάλωτο τμήμα της. Είμαι σίγουρος ότι θα αποφασίσουν με μνήμη, γνώση και ευθύνη για τη χώρα και ειδικότερα την Ζάκυνθο. Είμαι σίγουρος ότι θα αναλογιστούν με ευθυκρισία για τα πεπραγμένα της τελευταίας τετραετίας και για το διακύβευμα της επόμενης, το οποίο είναι η προοπτική που ανοίγεται για το μέλλον, μια προοπτική που ο ΣΥΡΙΖΑ έχει αποδείξει ότι μπορεί να την υπηρετήσει με τον καλύτερο δυνατό τρόπο.\nΠείτε μας δύο στιγμές από τη θητεία μας για τις οποίες νιώθετε υπερήφανος.\nΚατά την διάρκεια της θητείας μου, θεωρώ ότι λειτούργησα υπέρ της εξυπηρέτησης των συμφερόντων του Ελληνικού λαού και έκανα ότι μπορούσα για τη Ζάκυνθο. Ξεχωρίζω δύο περιπτώσεις: α) την πολιτική που άσκησα για την εξυγίανση του επαγγελματικού ποδοσφαίρου και β) την απόφασή μου να αρνηθώ τη συμμετοχή της Ελλάδας σε ένα συνέδριο παρωδία στο Ταλίν της Εσθονίας το οποίο διεπόταν από μια προσπάθεια παραχάραξης της ιστορίας από ακραίους συντηρητικούς κύκλους οι οποίοι επιχείρησαν να ταυτίσουν το απελευθερωτικό όραμα του σοσιαλισμού και του κομμουνισμού με την απεχθή και εγκληματική ιδεολογία του ναζισμού και του φασισμού που προκάλεσαν εκατομμύρια νεκρούς όχι μόνο στα πεδία των μαχών αλλά πρωτίστως στα στρατόπεδα συγκέντρωσης και στα καμένα χωριά σε ολόκληρη την Ευρώπη, μια πρωτοβουλία μου που αναγνωρίστηκε από την προοδευτική κοινή γνώμη της Ευρώπης. Για τη Ζάκυνθο, η υλοποίηση έργων υποδομής που ήταν αίτημα χρόνων, αλλά και η συνεχόμενη χρηματοδότηση για παρεμβάσεις που άλλαξαν ή θα αλλάξουν άμεσα την εικόνα του νησιού, συνιστούν πρωτοβουλίες για τις οποίες αισθάνομαι ιδιαίτερα ικανοποιημένος και ευτυχής.\nΠείτε μας δύο στιγμές από τη θητεία σας που δεν θα θέλατε να θυμάστε.\nΥπήρξαν δύσκολες και πολλές φορές σκληρές στιγμές, ιδίως κατά την άσκηση των υπουργικών μου καθηκόντων. Να μου επιτρέψετε όμως να μοιραστώ μαζί σας μόνο τις ευχάριστες. Τις δύσκολες και ορισμένες φορές δυσάρεστες, θα τις κρατήσω για μένα.\nΣε αυτή την εκλογική αναμέτρηση ποιον θεωρείτε μεγαλύτερο αντίπαλο σας; Το τοπικό ψηφοδέλτιο της ΝΔ ή τα λάθη που έγιναν κατά την κυβερνητική θητεία;\nΔεν θα αναφερθώ καθόλου στους υποψηφίους της Δεξιάς. Χωρίς να ισχυρίζομαι ότι είναι όλοι ίδιοι, οι Ζακυνθινοί μας γνωρίζουν όλους και κυρίως μας γνωρίζουν από την άσκηση των δημόσιων καθηκόντων που μας ανέθεσαν και από την επαγγελματική πορεία καθενός μας. Ας μας κρίνουν λοιπόν με βάση αυτά τα δεδομένα, με κριτήρια αυστηρά και αξιοκρατικά. Ευτυχώς στη Ζάκυνθο όλοι γνωριζόμαστε. Όσον αφορά τα λάθη της κυβέρνησης, δεν θα περιοριστώ σε μια τετριμμένη αναφορά ότι κατά την άσκηση του κυβερνητικού έργου τα λάθη είναι αναπόφευκτα. Θέλω να πω με αίσθημα ευθύνης ότι έγιναν και λάθη, υπήρξαν καθυστερήσεις και παραλείψεις που προκαλούσαν, αρκετές φορές, μεγάλο προβληματισμό στην κοινή γνώμη. Έχω κατ΄ επανάληψη αναφερθεί σε αυτά, όπως επίσης και σε φαινόμενα αμετροέπειας ή ακόμη και αλαζονείας, για τα οποία ο προοδευτικός πολίτης και ο αριστερός ψηφοφόρος είναι πολύ πιο αυστηρός στην κρίση του από οποιονδήποτε άλλο. Όμως θέλω να τονίσω για άλλη μια φορά, ότι στο τέλος αυτής της μακράς και επίπονης πορείας κρατήσαμε την Ελλάδα όρθια, στηρίξαμε τους ανθρώπους που υπέφεραν από τη φτωχοποίηση και τις μνημονιακές πολιτικές, τελειώσαμε δια παντός με την υπαγόρευση πολιτικών από τους δανειστές και επιπλέον αποδειχτήκαμε αδιάφθοροι όσον αφορά τη διαχείριση του δημοσίου χρήματος κατά τρόπο πρωτόγνωρο στην πορεία μιας κυβέρνησης και στην πολιτική ιστορία του τόπου. Αυτή είναι και η μεγάλη παρακαταθήκη της κυβέρνησης της Αριστεράς και αυτό ποτέ δεν πρέπει να το ξεχάσει ο ελληνικός λαός ο οποίος γονάτισε όχι μόνο εξαιτίας της οικονομικής κρίσης αλλά και εξαιτίας της εκτεταμένης διαφθοράς και διαπλοκής των προηγούμενων κυβερνήσεων. Ας μην τα ξεχάσουμε αυτά την Κυριακή των εκλογών.\nΈνα θέμα που απασχολεί έντονα την τοπική κοινωνία είναι η θαλάσσια ρύπανση από τα λύματα. Ποια οριστική λύση μπορεί να δοθεί σήμερα στο νησί;\nΕίναι απορίας άξιον πως η θαλάσσια ρύπανση προκύπτει από επιχειρηματίες που δραστηριοποιούνται στον τουρισμό οι οποίοι θα έπρεπε να είναι οι πρώτοι που θα προάσπιζαν το περιβάλλον. Ορισμένες φορές διερωτώμαι: δεν καταλαβαίνουν ότι θα είναι τα πρώτα θύματα των παράνομων ενεργειών τους; δεν καταλαβαίνουν ότι επιλέγοντας να ρυπαίνουν τις θάλασσες και τις ακτές καταστρέφουν τις ίδιες τις επιχειρήσεις τους; δεν αντιλαμβάνονται ότι μια φωτογραφία με τη μολυσμένη θάλασσα της Ζακύνθου μεταφέρεται μέσα σε ελάχιστα δευτερόλεπτα μέσω του διαδικτύου σε εκατομμύρια αποδέκτες; Η κυβέρνηση για το θέμα αυτό, μέσω του αρμόδιου Υπουργού κ. Κουβέλη, έκανε σαφές από τον περασμένο Οκτώβριο κατά την επίσκεψη του στη Ζάκυνθο, ότι θα επιδείξει μέσω της αρμόδιας κρατικής υπηρεσίας που είναι το Λιμεναρχείο Ζακύνθου, μηδενική ανοχή σε αυτά τα φαινόμενα. Γι’ αυτό είναι η πρώτη φορά που έχουμε ενεργητική, μόνιμη και διαρκή παρουσία του Λιμεναρχείου με ελέγχους που οδηγούν σε σχηματισμό δικογραφιών και την επιβολή διοικητικών προστίμων και ποινών. Ορισμένοι νόμισαν ότι θα συνεχίσουν ανενόχλητοι την περσινή πρακτική των τελευταίων μηνών της τουριστικής περιόδου. Όλοι βλέπουμε ότι διαψεύστηκαν στην πράξη.\nΑν θεωρείτε ότι η ΝΔ είναι ένα κόμμα που εκφράζει την ελίτ, ποιον εκφράζει ο ΣΥΡΙΖΑ και γιατί η μεσαία τάξη νιώθει απογοητευμένη από την πολιτική που ακολουθήθηκε;\nΟ ΣΥΡΙΖΑ και η Αριστερά είναι, παραδοσιακά, η πολιτική έκφραση των κοινωνικών δυνάμεων της εργασίας και του πολιτισμού. Ωστόσο, κατά τη διάρκεια της διακυβέρνησης του απέδειξε ότι μπορεί να εκφράσει επιτυχώς και τα μεσαία στρώματα. Για τη μεσαία τάξη, πρέπει να συμφωνήσουμε όλοι, βάσει των επίσημων στοιχείων της Στατιστικής Υπηρεσίας, ότι ο ΣΥΡΙΖΑ σταμάτησε την κατηφόρα των μειώσεων και των περικοπών που είχαν υποστεί ως το 2015. Συγκεκριμένα, μια μεσαία οικογένεια είχε απώλειες της τάξης των 5.600 ευρώ μέχρι το τέλος του 2014 ενώ, τα επόμενα χρόνια, από το 2015 μέχρι σήμερα υπήρξε μια μικρή αύξηση της τάξης των 680 ευρώ. Προφανώς, δεν υπήρξε επαναφορά στα δεδομένα του 2008, μιας και δεν υπάρχουν μαγικές λύσεις, αλλά από εκεί και πέρα οι κατηγορίες για έλλειψη ενδιαφέροντος για τη μεσαία τάξη είναι κακόβουλες, ανυπόστατες και δεν στηρίζονται σε καμιά πραγματικότητα. Να σας θυμίσω επίσης ότι με τον Ν. 4321/2015 αποποινικοποιήθηκε η μη καταβολή χρεών στο Δημόσιο μέχρι του ποσού των 50.000 ευρώ, αντί για τις 5.000 που ίσχυε προηγουμένως, πρωτοβουλία που ελάφρυνε τα βάρη των μικρομεσαίων που είχαν αυξημένα χρέη λόγω της οικονομικής κρίσης. Καλώ τους πολίτες επομένως να κρίνουν τον ΣΥΡΙΖΑ όχι από το αν αποκατέστησε ολοκληρωτικά τις αδικίες μιας δεκαετίας και αν επανέφερε την κοινωνία στα προ δεκαετίας επίπεδα, αλλά για το αν σταμάτησε τον κατήφορο της φτωχοποίησης, της ανεργίας και της καταστροφής της οικονομίας και της κοινωνίας. Πιστεύω ότι οποιοσδήποτε καλόπιστος πολίτης θα αντιληφθεί ότι η χώρα σήμερα βρίσκεται σε μια φάση ανάταξης των δυνάμεων της και ανάπτυξης με δικαιοσύνη και φρόνηση. Πώς αλλιώς μπορεί να ερμηνευτεί το γεγονός ότι αυτή την ώρα η χώρα δανείζεται από τις αγορές με επιτόκιο ρεκόρ για την τελευταία δεκαπενταετία και αποπληρώνει τα ακριβά δάνεια του ΔΝΤ η ύπαρξη των οποίων ήταν, εξαιτίας των υψηλών επιτοκίων, απαγορευτική για την άσκηση κοινωνικής πολιτικής και αναπτυξιακής στρατηγικής;\nΕάν εκλεγείτε την 7η Ιουλίου ποια είναι η πρώτη προτεραιότητα που θέτετε;\nΗ πρώτη προτεραιότητα θα είναι η προώθηση όλων των ζητημάτων που είναι ώριμα για να υλοποιηθούν στην Ζάκυνθο. Όπως γνωρίζουν οι αναγνώστες σας, υπάρχουν δεσμεύσεις πιστώσεων και εγκεκριμένες μελέτες για έργα που αφορούν τον βιολογικό καθαρισμό, την αποχέτευση, τους αμιαντοσωλήνες, την διαχείριση των απορριμμάτων, την κατασκευή του κλειστού γυμναστήριου στο Φιολίτι που προσεγγίζουν τα 61 εκατομμύρια ευρώ. Πάντα ο νους μου θα είναι στο νησί.\nΣτον τομέα της υγείας, ακόμα η Ζάκυνθος υποφέρει… Η ΜΕΘ είναι κλειστή και το νοσοκομείο έχει προβλήματα υποστελέχωσης. Γιατί αυτά τα ζητήματα δεν μπορούν να ξεπεραστούν;\nΓια το ζήτημα της υποστελέχωσης θα πρέπει να απευθυνθείτε σε αυτούς που προωθούν τα ιδιωτικά συμφέροντα στην υγεία και υποστηρίζουν την λογική μια πρόσληψη για κάθε πέντε αποχωρήσεις. Στη Ζάκυνθο, αυτοί που εντάσσονται σε αυτή την κατηγορία είναι συγκεκριμένοι και δυστυχώς είναι στελέχη της αξιωματικής αντιπολίτευσης σε προβεβλημένες κιόλας θέσεις. Και ευτυχώς αυτούς τους γνωρίζουμε και που ανήκουν πολιτικά και πως δραστηριοποιούνται. Αντίθετα, κατά την διάρκεια της θητείας μας το Νοσοκομείο Ζακύνθου στηρίχτηκε με επιπλέον μόνιμο και επικουρικό προσωπικό. Συνολικά τοποθετήθηκαν 48 εργαζόμενοι (13 μόνιμοι γιατροί, 3 επικουρικοί, 9 μόνιμοι νοσηλευτές, 3 μόνιμοι διοικητικοί, 11 λοιπό επικουρικό και 9 ακόμη συμβασιούχοι, νοσηλευτικό και βοηθητικό προσωπικό). Η διαδικασία συνεχίζεται πλέον υπό ομαλές συνθήκες. Όπως υπό ομαλές συνθήκες συνεχίζεται η λειτουργία των χειρουργείων της Ζακύνθου τα οποία παρέμειναν κλειστά επί 6 μήνες επειδή συγκεκριμένα πρόσωπα τα όποια εμπλέκονται ακόμη και στον παρόντα προεκλογικό αγώνα και ελέγχονται από την Δικαιοσύνη, καταταλαιπώρησαν τους Ζακυνθινούς προσπαθώντας να εμφανίσουν τεχνικά προβλήματα τα οποία αποδείχτηκε ότι δεν υπάρχουν, για να αποκρύψουν δικές τους ευθύνες. Πάλι με παρέμβαση της κυβέρνησης αποδείχθηκε τι συνέβαινε στο Νοσοκομείο Ζακύνθου και τα χειρουργεία λειτουργούν κανονικά, αποδεικνυόμενου ποιος έλεγε ψέματα και ποιος αλήθεια. Για το ζήτημα της ΜΕΘ, να υπενθυμίσω ότι από τις 30 Μαρτίου είναι απολύτως έτοιμη να λειτουργήσει πλην όμως δεν επιδεικνύεται, αν και έχουν γίνει οι προσκλήσεις, ενδιαφέρον από γιατρούς αυξημένων προσόντων και εμπειρίας οι οποίοι κατά το νόμο είναι αναγκαίο να στελεχώσουν τη Μονάδα. Πιστεύω όμως ότι και αυτό το πρόβλημα θα λυθεί σε εύλογο χρονικό διάστημα.\nΓιατί να σας εμπιστευτούν πάλι με την ψήφο τους οι Ζακυνθινοί;\nΤο 2012, όταν εκλέχτηκα πρώτη φορά Βουλευτής, είχα δώσει δύο υποσχέσεις στον λαό της Ζακύνθου. Η πρώτη ήταν πως θα είμαι Βουλευτής όλων των πολιτών, ανεξάρτητα από τι ψηφίζουν ή που ανήκουν. Η δεύτερη ήταν ότι θα κινήσω όλες τις απαραίτητες διαδικασίες, θα πάρω όλες τις πρωτοβουλίες για τη βελτίωση της καθημερινότητας των Ζακυνθινών. Θεωρώ ότι τήρησα τις υποσχέσεις μου στο ακέραιο. Γι’ αυτό, με αίσθημα ευθύνης αλλά και αισιοδοξίας ζητώ για άλλη μια φορά την ανανέωση της εμπιστοσύνης σας. Αυτό είναι άλλωστε το νόημα των εκλογών της 7ης Ιουλίου για κάθε Ζακυνθινό, το νόημα κάθε εκλογικής διαδικασίας: Αξιολόγηση και Εμπιστοσύνη.\nΑπόψε η κεντρική προεκλογική εκδήλωση του ΣΥΡΙΖΑ\nΣτις 21:00 στην πλατεία Αγ. Μάρκου θα πραγματοποιηθεί η κεντρική προεκλογική εκδήλωση του ΣΥΡΙΖΑ, όπου θα μιλήσει ο υποψήφιος βουλευτής και πρώην υπουργός Σταύρος Κοντονής και θα χαιρετήσουν οι συνυποψήφιοί του Καρυδάκη – Γριμάνη Κική και Μαρκουτσάς Χάρης. Χαιρετισμό, επίσης, θα απευθύνει και ο καθηγητής Διονύσης Βούρτσης.


[Bodybuilding 2020] Στεροειδή προς πώληση σε απευθείας σύνδεση στην Εύβοια Ελλάδα - Bodybuilding Guide\n1 Στεροειδή προς πώληση σε απευθείας σύνδεση στην Εύβοια Ελλάδα\nΣτεροειδή προς πώληση σε απευθείας σύνδεση στην Εύβοια Ελλάδα . Πιστεύετε ότι η ανάπτυξη του σώματος είναι δύσκολη; Πολλοί πιστεύουν ότι υπάρχουν πολλά εμπόδια για να έχετε το ιδανικό σώμα. Πρέπει να κάνουν προπονήσεις. κάνετε δίαιτες και πολλά άλλα. Σε ορισμένες περιπτώσεις, αυτό το πρόβλημα θα βλάψει τις δραστηριότητές τους. Αυτός είναι ο λόγος; πρέπει να κάνετε συχνά την οργάνωση των προγραμμάτων οικοδόμησης του σώματός σας. Δεν μπορούν να γίνουν όλες οι πρωτοβουλίες την ίδια στιγμή. Ωστόσο, εάν αυτό είναι ανεπαρκές, μπορείτε να ενσωματώσετε λαμβάνοντας το συμπλήρωμα. Όπως και τα στεροειδή είναι το πιο συνιστώμενο συμπλήρωμα για το bodybuilding σας.\nΠού να αγοράσετε στεροειδή στο Εύβοια Ελλάδα.\nΠρώτον, τα στεροειδή είναι πολύ γνωστά και επίσης συνιστάται ως συμπλήρωμα διατήρησης για εκείνους που παραμένουν στο πρόγραμμα bodybuilding. Αυτό είναι ασφαλές για το σώμα σας. Δεύτερον, πάρτε το με συνέπεια και θα πάρετε το σώμα φαντασίας σας μαζί με τη φυσική κατάσταση καθώς και το πρόγραμμα bodybuilding. Τρίτον, τα στεροειδή θα υποβληθούν στον μυϊκό σας ιστό και θα αυξήσουν την εστίασή σας, οπότε θα αποκτήσετε ωραίο σώμα γρηγορότερα από ό, τι παίρνετε μόνο το πρόγραμμα bodybuilding.\nΜετά από αυτό, γιατί σας προτείνουμε να αποκτήσετε στεροειδή στην Εύβοια Ελλάδα στον ιστότοπό μας; Επιτρέψτε το να το ελέγξετε! Πουλάμε απλώς αρχικό και αξιόπιστο αντικείμενο. Το πρωτότυπο είδος μπορεί να επηρεάσει το σώμα σας, οπότε δεν αναλαμβάνουμε κανένα κίνδυνο προσφέροντας προϊόντα απομίμησης. Ορισμένα είδη από άλλα καταστήματα ενδέχεται να ξεγελάσουν από το πακέτο του, ωστόσο προσφέρουμε τόσο το αρχικό προϊόν στη συσκευασία όσο και το σημαντικό συμπλήρωμα. Μεταβείτε στον άλλο προσφερόμενο σύνδεσμο ιστού στον ιστότοπό μας και αποκτήστε επίσης την εμπιστοσύνη σας!\nΤώρα, είναι απλώς μια ενέργεια να έχετε το σώμα φαντασίας σας με σιγουριά με γρηγορότερα μέσα. Ευχαριστούμε που δείτε τον ιστότοπό μας. Οι στόχοι της ιστοσελίδας μας δεν είναι απλώς να προσφέρουν το προϊόν αλλά και να βοηθούν το body builder να επιτύχει ένα υγιές και ισορροπημένο αποτέλεσμα. Αναρωτιέστε πριν βρείτε ένα υγιές και ισορροπημένο, σύμφωνα με το προϊόν συνταγής του γιατρού, ωραίο, καθώς και καλό συμπλήρωμα στεροειδών καθώς και καταλήξαμε στο προϊόν μας επειδή προσφέρουμε μόνο 100% πρωτότυπο. Δείτε την προσφορά συνδέσμου Ιστού μας!\nΑγοράστε Legit Steroids με πιστωτική κάρτα σε Εύβοια Ελλάδα.\nΤα στεροειδή έχουν περισσότερες από μία σημασίες. Το σώμα σας δημιουργεί φυσικά ορισμένα στεροειδή, προκειμένου να σας βοηθήσει να καταπολεμήσετε την ένταση, καθώς και να επεκτείνετε μεγαλύτερα κατά την ηλικία της εφηβείας. Όμως το σώμα σας αναγνωρίζει μόνο τη σωστή ποσότητα που χρειάζεστε, οπότε δεν χρειάζεται να λάβετε κανένα επιπλέον ποσό. Υπάρχει επίσης ένα είδος φαρμάκου που ονομάζεται στεροειδή που μπορεί να παίρνουν τα άτομα εάν έχουν πόνο, άσθμα ή δερματικό πρόβλημα. Αλλά αυτά δεν είναι το είδος των στεροειδών που επικεντρώνονται σε αθλητικές δραστηριότητες.\n=> Αγοράστε στεροειδή με χρεωστική κάρτα στο διαδίκτυο στην Πρέβεζα Ελλάδα\nΌταν τα άτομα δηλώνουν στεροειδή, συνήθως υποδηλώνουν παράνομα αναβολικά στεροειδή. Τα αναβολικά στεροειδή είναι φυσιολογικά παραγόμενοι ορμονικοί παράγοντες που είναι οι ίδιοι με, ή ακριβώς όπως τα ανδρογόνα, οι ανδρικές ορμόνες φύλου στο σώμα. Ένα από τα πιο ισχυρά από αυτά είναι η τεστοστερόνη. Τα αναβολικά στεροειδή μπορούν να απορροφηθούν με τη μορφή δισκίων, σκόνης ή βολών. Τα αναβολικά στεροειδή είναι συνεχώς παράνομα, υποδεικνύοντας ότι μπορείτε να αποκτήσετε συλλήψεις για αγορά, πώληση ή λήψη τους. Στεροειδή προς πώληση σε απευθείας σύνδεση στην Εύβοια Ελλάδα\nΥπάρχουν πολλά είδη στεροειδών που χρησιμοποιούνται για bodybuilding ή αθλητική αποτελεσματικότητα. Υπάρχουν τουλάχιστον 5, οι περισσότεροι από τους οποίους δεν μας προκαλούν αν ο στόχος μας είναι να κατασκευάσουμε μυς ή να ενισχύσουμε τον αθλητισμό.\nΑυτό οφείλεται στο ότι η τεχνική κλινική ερμηνεία ενός στεροειδούς έχει να κάνει με το πλαίσιο ενός συγκεκριμένου μορίου που είναι συνηθισμένο σε αυτά τα υλικά. Όταν η πλειοψηφία των ανθρώπων σκέφτεται για στεροειδή, η πρώτη σκέψη που μπαίνει στο μυαλό σας είναι ο Barry Bonds ή διάφοροι άλλοι διάσημοι αθλητές που έπιασαν ανεντιμότητα σε αθλητικές δραστηριότητες με φάρμακα που βελτιώνουν την απόδοση.\nΔιαφορετικοί άνθρωποι σκέφτονται διαφορετικά πράγματα όταν ακούνε τον όρο στεροειδές. Μερικοί θεωρούν ότι τα φάρμακα που συνταγογραφούνται από τους γιατρούς βοηθούν στη μείωση του πρηξίματος και στην αντιμετώπιση της ασθένειας, αλλά άλλοι σκέφτονται για τα αναβολικά στεροειδή καθώς και την επίδρασή τους στην αποτελεσματικότητα, το μέγεθος και τη δύναμη. Αυτή η περιεκτική επισκόπηση των διαφόρων ειδών στεροειδών σίγουρα θα σας βοηθήσει να κατανοήσετε καλύτερα τι είναι, καθώς και πώς λειτουργούν.\nΑγοράστε ενέσιμα στεροειδή στο Διαδίκτυο με πιστωτική κάρτα σε Εύβοια Ελλάδα.\nΈνας επαγγελματίας bodybuilder μπορεί να ξοδέψει 8.000 έως 20.000 $ για έναν κύκλο ανταγωνισμού 16 εβδομάδων. Πολλοί επαγγελματίες παρακολουθούνται συχνά από αξιόπιστους γιατρούς που καταλαβαίνουν ακριβώς τι χρησιμοποιούν. Πολλές ανησυχίες για την υγεία και θάνατοι που σχετίζονται με τους κατασκευαστές σώματος δεν σχετίζονται με τη χρήση στεροειδών αλλά αντ ‘αυτού τη χρήση ναρκωτικών ψυχαγωγίας. Τούτου λεχθέντος, τα διουρητικά καθώς και η ινσουλίνη μπορούν να προκαλέσουν προβλήματα στον οικοδόμο σώματος.\n=> Μπορείτε να αγοράσετε στεροειδή πάνω από τον πάγκο στην Καλλιθέα Ελλάδα\nΑυτή η σύνθεση αποτελείται από τον πραγματικό κύκλο ναρκωτικών ενός επαγγελματία κατασκευαστή σώματος. Μην το δοκιμάσετε. Η οικοδόμηση σώματος δεν είναι ακριβώς ένα άθλημα στο οποίο οι άνθρωποι μπαίνουν αν σκοπεύουν να κερδίσουν χρήματα. Δυστυχώς δεν είναι το NFL.\nΓια τα περισσότερα μέρη, ένας επαγγελματίας bodybuilder μπορεί να ξοδέψει επιπλέον σε έναν κύκλο ανταγωνιστών σε σύγκριση με τον οποίο θα μπορούσε να κερδίσει στο πρόγραμμα! Αντιμετωπίζετε στη δημιουργία μυών λόγω του γεγονότος ότι απολαμβάνετε το άθλημα. δεν είναι για δημοτικότητα ή τόνο χρημάτων. Στεροειδή προς πώληση σε απευθείας σύνδεση στην Εύβοια Ελλάδα\nΑγοράστε αναβολικά στεροειδή στο Διαδίκτυο με πιστωτική κάρτα σε Εύβοια Ελλάδα.\nΟι αρνητικές επιπτώσεις από τη βραχυπρόθεσμη χρήση στεροειδών είναι συνήθως μικρές εάν λαμβάνουν χώρα με οποιονδήποτε τρόπο. Περιλαμβάνουν: κατακράτηση νερού, πρήξιμο, συνήθως στα χέρια και τα πόδια σας, αύξηση της αρτηριακής πίεσης, μεταβολές της διάθεσης.\nΗ μακροχρόνια χρήση αυτών των φαρμάκων μπορεί να αυξήσει τον κίνδυνο: σακχαρώδη διαβήτη, καταρράκτη, οστεοπόρωση (απώλεια πάχους οστών), λοίμωξη.\nΟι ανεπιθύμητες ενέργειες που έχουν τα στεροειδή στο σώμα είναι πολλές και μπορούν να προκαλέσουν ορισμένες σοβαρές αρνητικές επιπτώσεις που αποτελούνται από καρκινικά κύτταρα, ωστόσο πολλές αθλητικές δραστηριότητες οι πελάτες αποφάσισαν να αγνοήσουν κάθε είδους λεπτομέρειες σχετικά με τις ανεπιθύμητες ενέργειες, επίσης στο σημείο να χρησιμοποιούν τον λόγο «είναι η μόνη κατάχρηση ναρκωτικών που δημιουργεί αρνητικές επιπτώσεις», ωστόσο οποιοδήποτε φάρμακο που μεταβάλλει την ομοιόσταση του σώματος θα έχει σίγουρα αντίκτυπο.\nΑπό τις ανεπιθύμητες ενέργειες που αναφέρονται λεπτομερώς, μπορούμε να δούμε ότι η χρήση στεροειδών μειώνει την παραγωγή κανονικών φυσικών ορμονικών παραγόντων. Το σώμα θα προσπαθήσει να αναπροσαρμόσει το δικό του βαθμό ορμονικών παραγόντων, ωστόσο, η διακοπή ή η ενίσχυση των φυσικών ορμονικών παραγόντων του σώματος θα προκαλέσει σίγουρα διαταραχές στις προσαρμογές των χρηστών που έχουν τόσο φυσική όσο και ψυχολογική ατμόσφαιρα. Έχοντας παραμείνει στην αγορά υγείας και φυσικής κατάστασης, καθώς και στον κόσμο του bodybuilding για αρκετά χρόνια, έχω ακούσει όλους τους λόγους που χρησιμοποιούν τα άτομα για να δικαιολογήσουν τη χρήση αναβολικών στεροειδών κάπως χιουμοριστικά.\nΣτεροειδή προς πώληση σε απευθείας σύνδεση στην Εύβοια Ελλάδα . Ως γενική οδηγία, η αγορά στεροειδών χωρίς ιατρική συνταγή είναι παράνομη στις ΗΠΑ και για μεγάλο βαθμό. Αυτά τα προϊόντα είναι αρκετά εθιστικά, οπότε η χρήση τέτοιων φαρμάκων πρέπει να ρυθμίζεται από γιατρό. Οι αθλητές δεν επιτρέπεται να χρησιμοποιούν ελεύθερα στεροειδή και ενισχυτές αποτελεσματικότητας για να ενισχύσουν το παιχνίδι τους. Ουσιαστικά, αυτές οι καταστάσεις καθιστούν δύσκολη τη λήψη στεροειδών από τα φαρμακεία της γειτονιάς.\n=> Αγοράστε Κύκλους Ενέσιμων Στεροειδών σε Βόλος Ελλάδα\nΟ Ιστός παρέχει μια επιπλέον ευκολότερη, καθώς και πολύ διακριτική μέθοδο για την παροχή στεροειδών. Βεβαιωθείτε ότι θα βρείτε μια παράξενη ποικιλία ιστότοπων στο Διαδίκτυο που έχουν δημιουργηθεί για να αποκτήσουν καταναλωτές συνδεδεμένους με διαφορετικά φαρμακεία σε όλο τον κόσμο. Επειδή υπάρχουν συγκεκριμένα στεροειδή που δεν είναι άμεσα διαθέσιμα σε μια προσφερόμενη χώρα, η αγορά μέσω διαδικτύου επιτρέπει στους καταναλωτές να εξοικειωθούν πολύ με ένα ευρύτερο φάσμα εναλλακτικών λύσεων που προσφέρονται στην αγορά. Το μόνο εμπόδιο είναι να βεβαιωθείτε ότι πραγματοποιείτε συναλλαγές μέσω ενός προστατευόμενου και αξιόπιστου ιστότοπου για να διασφαλίσετε ότι λαμβάνετε προϊόντα υψηλής ποιότητας.\nΕδώ στο Steroid Resources, σας παρουσιάζουμε πρακτικές ιδέες για το πού να πάρετε στεροειδή και επίσης σχεδόν όλα όσα πρέπει να καταλάβετε σχετικά με αυτά τα φάρμακα. Παρέχουμε σημειώσεις που καλύπτουν όλα τα εφικτά θέματα – από τη σωστή χρήση στεροειδών έως κινδύνους ευεξίας, καθώς και αξιολογήσεις για τα πιο προτιμώμενα στεροειδή είδη καθώς και εμπορικά σήματα στην αγορά σήμερα. Το Steroid Sources είναι η μοναδική πηγή για τα στεροειδή στο Εύβοια Ελλάδα.


Ρώσοι κατάσκοποι παρίσταναν τους... υδραυλικούς, για να υποκλέψουν συνομιλίες στο Νταβός! | newsbreak\nΡώσοι κατάσκοποι παρίσταναν τους… υδραυλικούς, για να υποκλέψουν συνομιλίες στο Νταβός!\n23-01-2020 • 19:45μμ\nΡώσοι κατάσκοποι επιχείρησαν να διεισδύσουν στο resort όπου διεξάγεται το Παγκόσμιο Οικονομικό Φόρουμ του Νταβός, ντυμένοι σαν… υδραυλικοί!\nΣύμφωνα με δημοσίευμα της ελβετικής εφημερίδας «Tages-Anzeiger», οι δύο άνδρες κίνησαν τις υποψίες των ελβετικών Αρχών τον Αύγουστο του 2019, εξαιτίας της ασυνήθιστα μακράς παραμονής τους στο πολυτελές resort που φιλοξενεί αυτή την εβδομάδα το φόρουμ.\nΟι Αρχές κατέληξαν στο συμπέρασμα ότι οι δύο άνδρες εργάζονταν για λογαριασμό του Κρεμλίνου και ήθελαν να υποκλέψουν συνομιλίες!\nΗ ελβετική αστυνομία, αν και δεν επιβεβαιώνει το δημοσίευμα, αναφέρει, ωστόσο, ότι έγιναν πράγματι έλεγχοι ρουτίνας σε δύο Ρώσους με διπλωματικά διαβατήρια, στο καντόνι Γκρισόν.\nΔιαβάστε επίσης: Ισλαμικός μεσαίωνας στην Τουρκία: Ο βιαστής θα «τη γλιτώνει» αν παντρευτεί το (ανήλικο) θύμα!\n«Είναι αλήθεια ότι ελέγξαμε δύο Ρώσους πολίτες στο Νταβός, οι οποίοι έδειξαν τα διπλωματικά διαβατήριά τους, αλλά δεν είχαμε κανέναν λόγο να τους κρατήσουμε. Τους επετράπη να φύγουν», δήλωσε εκπρόσωπος της αστυνομίας του καντονιού, προσθέτοντας ότι η αστυνομία ουδέποτε τους ταυτοποίησε ως υδραυλικούς.


Πέρασε δύσκολα απ’ το «Δασάκι» - Εθνικός – Ομόνοια 1-2 - NewsIt.com.cy\n01.12.2013 | 19:53\nΤελευταία ενημέρωση: 02.12.2013 | 06:10\nΣε έναν αγώνα με ενδιαφέρον έως το τελευταίο λεπτό, η Ομόνοια πανηγύρισε σπουδαίο διπλό απέναντι στον Εθνικό, με τους Αλαμπί (38΄) και Σκέμπρι (47΄) να σκοράρουν. Ο Αουρέλιο μείωσε στο 58΄.\nΔυναμικά άρχισε τον αγώνα η Ομόνοια.\nΗ ομάδα του Τόνι Σαβέφσκι, από νωρίς έπαιξε επιθετικά υποχρεώνοντας τον Εθνικό σε οπισθοχώρηση.\nΟι «πράσινοι» είχαν την πρώτη καλή στιγμή με το σουτ του Σοάρες (12΄) το οποίο απέκρουσε δύσκολα ο Κουντούλ, ενώ στο 18΄ ο Γκιγκίεβιτς, αστόχησε με κεφαλιά από καλό σημείο.\nΣτα επόμενα περίπου 10 λεπτά, ο Εθνικός ισορρόπησε κάπως τον αγώνα και στο 26΄ με τον Τσιντί απείλησε για πρώτη φορά.\nΗ ομάδα του Τόνι Σαβέφσκι συνέχισε να παίζει επιθετικά και στο 38΄ ο Αλαμπί άνοιξε το σκορ με κοντινό σουτ, ύστερα από κόρνερ του Μαργκάσα.\nΟι «πράσινοι» μάλιστα θα μπορούσαν να πετύχαιναν και δεύτερο τέρμα με τον Πλατινί (44΄) να επιχειρεί το δυνατό σουτ, όμως ο Κουντούλ προέβη σε σπουδαία επέμβαση.\nΠροτού συμπληρωθεί το πρώτο λεπτό στην επανάληψη η Ομόνοια με τον Σκέμπρι πήρε προβάδισμα δύο τερμάτων. Ο Ασίς έκανε την μπαλιά, ο Μαλτέζος δεν κατάφερε να νικήσει με κεφαλιά τον Κουντούλ, όμως δεύτερη προσπάθεια έστειλε την μπάλα στα δίχτυα.\nΤο γρήγορο τέρμα «πάγωσε» κάπως το τέμπο του αγώνα.\nΟ Εθνικός έριξε βάρος στην επίθεση, προσπαθώντας για τη μείωση του αποτελέσματος κάτι που τελικά κατάφερε στο 58΄. Ύστερα από μακρινό φάουλ, ολιγώρησε η «πράσινη» άμυνα και ο Αουρέλιο αφού κατέβασε όμορφα την μπάλα με δυνατό σουτ νίκησε τον Μορέιρα.\nΈκτοτε η Ομόνοια προσπάθησε να ελέγξει το ρυθμό κρατώντας την μπάλα, κάτι που κατάφερε σε έναν βαθμό καθώς ο Εθνικός που σκεφτόταν μόνο επιθετικά, δεν μπορούσε να γίνει απειλητικός.\nΩστόσο, στο 81΄ η Ομόνοια χρειάστηκε την κλάση του τερματοφύλακά της.\nΟ Χοσέ Μορέιρα, σταμάτησε με τα ακροδάχτυλά του την καλή κεφαλιά του Λίλιου κρατώντας το 2-1 για την ομάδα του.\nΟ Εθνικός συνέχισε να επιδιώκει την ισοφάριση, όμως οι γηπεδούχοι δεν μπορούσαν να δημιουργήσουν την κλασσική ευκαιρία, καθώς η Ομόνοια αμυνόταν αρκετά καλά.\nΈτσι το 1-2 έμεινε μέχρι τέλους και η Ομόνοια πανηγύρισε δύσκολο αλλά πολύ σημαντικό "διπλό".


Οι προτάσεις των ΑΝΕΛ για τα κόκκινα δάνεια - Newpost.gr\nΑποχώρηση «βόμβα» από το επιτελείο του Ντ. Τραμπ του Newsroom Δημοσίευση 24 Σεπτεμβρίου 2014, 16:05 / Ανανεώθηκε 24 Σεπτεμβρίου 2014, 17:04 Oι προτάσεις των Ανεξάρτητων Ελλήνων για τα «κόκκινα» δάνεια\nΤις προτάσεις των Ανεξάρτητων Ελλήνων για τη ρύθμιση των «κόκκινων» δανείων, με γνώμονα την προστασία της πρώτης κατοικίας όλων των δανειοληπτών και της οικονομικής δυνατότητας των πολιτών για επιβίωση αλλά και το «κούρεμα» των «λοιπών χρεώσεων» παρουσίασε ο πρόεδρος του κινήματος, Πάνος Καμμένος.\nΣτη συνέντευξη Τύπου που πραγματοποιήθηκε σε αίθουσα της ΕΣΗΕΑ, ο κ. Καμμένος γνωστοποίησε ότι θα συναντηθεί με τον πρόεδρο του ΣΥΡΙΖΑ, Αλέξη Τσίπρα -πιθανότατα αύριο- καθώς και με τους κυρίους Κουτσούμπα, Κουβέλη και Πολύδωρα τις προσεχείς μέρες, προκειμένου να ζητήσει τη στήριξή τους στην πρόταση.\nΟ κ. Καμμένος, μιλώντας για τις πολιτικές εξελίξεις, εκτίμησε ότι θα πραγματοποιηθούν εκλογές με αφορμή το θέμα του Προέδρου της Δημοκρατίας, κάλεσε τον κ. Παπούλια «ακόμη και να διευκολύνει τις εξελίξεις παραιτούμενος».\nΟ πρόεδρος των ΑΝΕΛ τάχθηκε υπέρ της μείωσης των επιτοκίων και κατηγορηματικά κατά της μείωσης των αντικειμενικών αξιών των ακινήτων, λέγοντας ότι έτσι μειώνεται η εθνική περιουσία, ενώ τόνισε ότι οι τράπεζες πρέπει να προστατευθούν, αλλά -όπως είπε- έχουν ήδη λάβει οικονομική βοήθεια την οποία «όφειλαν να διοχετεύσουν στην αγορά, αλλά αντίθετα στηρίζονται οι εκδότες και ιδιοκτήτες καναλιών που στηρίζουν την κυβέρνηση και οι κομματικοί φίλοι και συγγενείς υπουργών».\nΠαράλληλα, εξαπέλυσε ευθεία επίθεση κατά του κ. Σαμαρά, με αφορμή τη συνάντησή του με τη γερμανίδα καγκελάριο Μέρκελ. Συγκεκριμένα, εστίασε σε τρία σημεία την κριτική του: Πρώτον, ότι «ενώ δημοσιογράφος της "DW" ρώτησε τον πρωθυπουργό για τη "Μακεδονία", εκείνος αντί να απαντήσει κοίταξε την κ. Μέρκελ». Δεύτερον, «ευχαρίστησε την κ. Μέρκελ τρεις φορές για τη συνέχιση της πολιτικής που εξαθλιώνει τους Έλληνες, ενώ ο κ. Σημίτης μόνο μια φορά τις ΗΠΑ, στη Βουλή». Και τρίτον, «πήγε να παρακαλέσει για την προσωπική του επιβίωση, αλλά αυτή η κυβέρνηση έχει ήδη λήξει».\nΑναφερόμενος σε πιθανή συνεργασία με τον ΣΥΡΙΖΑ αργότερα, ο κ. Καμμένος κάλεσε τους δημοσιογράφους να ρωτήσουν τον ΣΥΡΙΖΑ εάν επιθυμεί να συνεργαστεί με τους Ανεξάρτητους Έλληνες. Πρόσθεσε στη συνέχεια ότι δεν υποχωρεί από τις «κόκκινες» γραμμές στα εθνικά θέματα και την απαίτηση σύστασης εξεταστικής επιτροπής για τη διερεύνηση των συνθηκών εισόδου της χώρας στο μνημόνιο.\nΑναλυτικά οι προτάσεις των Ανεξάρτητων Ελλήνων για τα «κόκκινα δάνεια»:\nΓια τη στάθμιση των οικονομικών δυνατοτήτων του δανειολήπτη προς αποπληρωμή των δανειακών υποχρεώσεών του πρέπει να λαμβάνεται υπόψη το κατά μαχητό τεκμήριο ελάχιστο κόστος αξιοπρεπούς μέσης διαβίωσης του ατόμου, που σύμφωνα με τα διδάγματα της κοινής πείρας και της λογικής ανέρχεται σήμερα στα 700 ευρώ μηνιαία, προσαυξανόμενου για έγγαμους δανειολήπτες κατά 300 ευρώ μηνιαία και για κάθε τέκνο κατά 200 ευρώ μηνιαία. Σε περίπτωση μεγαλύτερου ποσού μηνιαίων δαπανών του δανειολήπτη, τούτος βαρύνεται με το βάρος απόδειξης, ενώ για την απόδειξη μικρότερου ποσού μηνιαίων δαπανών ο δανειστής βαρύνεται με το βάρος απόδειξης.\nΓια τον προσδιορισμό του ελάχιστου εισοδήματος αξιοπρεπούς διαβίωσης λαμβάνεται υπόψη και το ετήσιο εισόδημα του συζύγου. Το κόστος ελάχιστης αξιοπρεπούς διαβίωσης λαμβάνεται υπόψη μόνο για τα φυσικά πρόσωπα πρωτοφειλετών, συνοφειλετών, εγγυητών, ή άλλων βαρυνομένων με χρέη φυσικών προσώπων.


Ιστορία 3η: Ψάρι έξω από το νερό\nΑπό όσο μπορώ να φέρω τις μνήμες μου πίσω, πάντα ένιωθα μία λατρεία για τη θάλασσα. Με ηρεμούσε σχεδόν με υπνώτιζε να ακούω τον ήχο των κυμάτων που χτυπούσαν στα βράχια ειδικά τις μέρες που ο καιρός αγρίευε και ο ουρανός γινόταν ένα με τη θάλασσα. Όσο η φύση λυσσομανούσε τόσο πιο πολύ μαγευόμουν από εκείνη.\nΦέρνω στο νου μου τις ατελείωτες ιστορίες που μου έλεγε ο παππούς μου για όλα τα θαυμαστά μα και μυστήρια που είχε ζήσει χρόνια ψαράς και ταξιδιάρης.\n«Τη θάλασσα πρέπει να την σέβεσαι μα και να την φοβάσαι» μου ‘λεγε.\n«Όσο γλυκιά είναι, τόσο πικρή μπορεί να γίνει». Από όλες τις ιστορίες του αυτή που δεν χόρταινα να ακούω ήταν για τις γοργόνες.»\n«Αλήθεια παππού, υπάρχουν γοργόνες;» τον ρωτούσα.\n«Υπάρχουν ζαγαράκι μου».\n«Είναι όμορφες παππού;».\n«Πεντάμορφες και φεγγαροπρόσωπες. Σαν έχει γιόμα βγαίνουν στα βράχια στο ξερονήσι και τραγουδούν.»\n«Θα με πας να τις δω παππού;»\n«Θα σε πάω ζαγαράκι μου.»\nΠερίμενα το επόμενο γέμισμα του φεγγαριού με λαχτάρα και ανυπομονησία. Σαν έφτασε, μπήκαμε σούρουπο στη βάρκα και ξεκινήσαμε για το ξερονήσι. Όταν κοντοζυγώναμε ο παππούς έσβησε τη μηχανή της βάρκας και την άφησε να την παρασύρει το λιγοστό κυματάκι γλυκά γύρω από τα βράχια. Το φεγγάρι είχε ανέβει αρκετά ψηλά και εγώ κρατώντας σχεδόν την αναπνοή μου προσπαθούσα μήπως και διακρίνω κάτι.\n«Μην βιάζεσαι ζαγαράκι μου έχε υπομονή.» Λίγο λίγο με την ώρα έκλεισαν τα μάτια μου και έγειρα στην αγκαλιά του παππού μου. Είχε μία γλυκιά δροσιά εκείνη τη βραδιά και αισθάνομαι μία γαλήνη μες στον ύπνο μου. Δεν ξέρω τι ώρα θα ‘ταν όταν με μισοξύπνησε ένας απόκοσμος ήχος σαν τραγούδι, σαν μελωδία. Μισοάνοιξα τα μάτια μου και έκανα να σηκωθώ.\n«Σσσσσς» Μου έγνεψε παππούς μου.\n«Θα τις τρομάξεις και θα φύγουν».\n«Είναι οι γοργόνες παππού;»\n«Ναι ζαχαράκι μου, οι γοργόνες είναι».\nΤα μάτια μου ήταν θολά από τον ύπνο και το φως του φεγγαριού δεν με βοήθαγε πολύ μα θαρρώ πως είδα τις σκιές τους στα βράχια. Κούρνιασα πιο σφιχτά στην αγκαλιά του παππού μου και με τα μάτια κλειστά άκουγα αυτή την παράξενη μελωδία. Τόσο όμορφη και τόσο εξωπραγματική, γινόταν ένα με τον ήχο της θάλασσας, σαν να έβγαινε από τα σπλάχνα της ένα γλυκό νανούρισμα που με ξανακοίμησε γλυκά. Ποτέ δεν έφυγε από το μυαλό μου εκείνη η παράξενη μελωδία όσα χρόνια κι αν πέρασαν.\nΠολλές φορές όταν έχει φεγγάρι πηγαίνω στη θάλασσα, κάθομαι στην αμμουδιά και, όπως γέρνω το κεφάλι μου στα γόνατά μου, κλείνω τα μάτια μου και ψάχνω ανάμεσα στους ήχους των κυμάτων να ακούσω εκείνη τη μελωδία. Τις γοργόνες που τραγουδούν κάτω από το φως του φεγγαριού. Καμιά φορά θαρρώ πως τις ακούω.


σχολείο και οικογένεια: Το δικαίωμα στην εκπαίδευση\nΟ Συνήγορος του Πολίτη επισημαίνει ότι το δικαίωμα στην εκπαίδευση, όπως κατοχυρώνεται από το Σύνταγμα, τη Διεθνή Σύμβαση για τα Δικαιώματα του Παιδιού και τη λοιπή εθνική νομοθεσία, αφορά όλους ανεξαιρέτως τους ανηλίκους που ζουν στη χώρα. Το δικαίωμα στην εκπαίδευση εξειδικεύεται σε επί μέρους δικαιώματα, που πρέπει να είναι σε γνώση των μαθητών, των γονέων και των εκπαιδευτικών. Η εξασφάλιση ποιοτικής εκπαίδευσης για όλους, άλλωστε, αποτελεί την καλύτερη επένδυση για το μέλλον μιας κοινωνίας.\n1. Δικαίωμα εγγραφής και φοίτησης. Κάθε παιδί δικαιούται να εγγράφεται στο σχολείο και να παρακολουθεί τα διδασκόμενα μαθήματα. Στο σχολείο γίνονται δεκτά και τα παιδιά που οι γονείς τους δεν έχουν νόμιμη διαμονή στη χώρα, καθώς και αυτά που δε διαθέτουν νόμιμα δικαιολογητικά, αρκεί να έχουν εμβολιασθεί και οι γονείς ή οι κηδεμόνες τους να υποβάλουν υπεύθυνη δήλωση για τα στοιχεία τους. Μέχρι την ηλικία των 16 χρόνων και έως την τρίτη τάξη του γυμνασίου οι γονείς έχουν υποχρέωση να στέλνουν τα παιδιά τους στο σχολείο, ειδάλλως διαπράττουν ποινικό αδίκημα. Τα σχολεία πρέπει να παίρνουν άμεσα και ουσιαστικά μέτρα για να αποτρέπουν την εγκατάλειψη και να ενθαρρύνουν τη συνέχιση των σπουδών από τους μαθητές.\n2. Δικαίωμα διευκόλυνσης στην πρόσβαση. Τα παιδιά που μένουν μακριά από το σχολείο πρέπει να διευκολύνονται από τη νομαρχία ή τον δήμο της περιοχής τους για να πηγαίνουν στη σχολική μονάδα που βρίσκεται πιο κοντά στην κατοικία τους. Το μέτρο αυτό ισχύει και για τα παιδιά που μένουν σε καταυλισμούς ή απομονωμένους οικισμούς.\n3. Δικαίωμα μη διάκρισης. Κανένα παιδί δεν πρέπει να γίνεται αντικείμενο διάκρισης στο σχολείο για το φύλο, τη φυλή, την εθνικότητα, την καταγωγή, τις θρησκευτικές του πεποιθήσεις ή την κατάσταση της υγείας του.\n4. Δικαίωμα ποιότητας σπουδών. Η δωρεάν εκπαίδευση για όλα τα παιδιά πρέπει να συνδυάζεται με κατάλληλες σχολικές εγκαταστάσεις, έγκαιρο διορισμό επαρκούς αριθμού εκπαιδευτικών, παροχή σχολικών βοηθημάτων και διεξαγωγή των μαθημάτων σύμφωνα με το εγκεκριμένο εκπαιδευτικό πρόγραμμα.\n5. Δικαίωμα υγιεινής και ασφάλειας. Οι σχολικοί χώροι πρέπει να παρέχουν ασφάλεια και να πληρούν τους όρους υγιεινής, με τακτική καθαριότητα και αποτροπή περιβαλλοντικών επιπτώσεων στην υγεία των μαθητών.\n6. Δικαίωμα εξειδικευμένης εκπαίδευσης. Οι μαθητές που δε μιλούν την ελληνική γλώσσα πρέπει να διευκολύνονται με τη λειτουργία τάξεων υποδοχής και υποστηρικτικών μαθημάτων με ειδικά σχολικά εγχειρίδια, ενώ τα παιδιά με ειδικές εκπαιδευτικές ανάγκες πρέπει να αξιολογούνται από τα αρμόδια κέντρα (ΚΔΑΥ) και να έχουν κατάλληλη στήριξη και δυνατότητα συμμετοχής στην εκπαίδευση σύμφωνα με τις κλίσεις και τις ικανότητές τους.\n7. Δικαίωμα σεβασμού της προσωπικότητας και της αξιοπρέπειας. Κάθε μαθητής και μαθήτρια πρέπει να αντιμετωπίζεται με σεβασμό, ως αυτόνομη προσωπικότητα που έχει δικαιώματα και δυνατότητες. Η εφαρμογή της σχολικής πειθαρχίας πρέπει να γίνεται με τρόπο που σέβεται την ανθρώπινη αξιοπρέπεια, εξαντλώντας τα παιδαγωγικά μέσα σωφρονισμού, και αποφεύγοντας τον στιγματισμό και τη διαπόμπευση.\n8. Δικαίωμα έκφρασης απόψεων και διαλόγου. Οι μαθητές έχουν δικαίωμα έκφρασης των απόψεών τους ατομικά και συλλογικά. Ο διάλογος και η συμμετοχή των παιδιών στη λήψη αποφάσεων για ζητήματα που τα αφορούν πρέπει να είναι βασικό συστατικό της εκπαιδευτικής διαδικασίας.\n9. Δικαίωμα ενημέρωσης, κατανόησης και στήριξης. Το σχολείο έχει υποχρέωση να ενημερώνει τους μαθητές για τα δικαιώματά τους και να καταβάλλει προσπάθειες για να κατανοήσει τα προβλήματα που τυχόν αντιμετωπίζουν, δίνοντάς τους την κατάλληλη στήριξη και συνδέοντάς τους με τις ειδικές υπηρεσίες της κοινότητας, όπου υπάρχουν, ώστε να αντιμετωπίζουν τις δύσκολες καταστάσεις με τον καλύτερο δυνατό τρόπο.\n10. Δικαίωμα προστασίας από τη βία. Οι μαθητές πρέπει να προστατεύονται από κάθε μορφής βία και προσβλητική συμπεριφορά, όπως αντίστοιχα και οι εκπαιδευτικοί, ώστε να μπορούν να προσφέρουν απρόσκοπτα το παιδαγωγικό τους έργο.\n11. Δικαίωμα ενημέρωσης των γονέων. Οι γονείς και κηδεμόνες των μαθητών έχουν δικαίωμα τακτικής ενημέρωσης για την πρόοδο των παιδιών τους.\n12. Δικαίωμα απονομής τίτλων σπουδών. Κάθε μαθητής που ολοκληρώνει τον κύκλο σπουδών στον οποίο έχει εγγραφεί, εφόσον προάγεται, δικαιούται να λαμβάνει τους αντίστοιχους τίτλους σπουδών.\nΠΗΓΗ: www.synigoros.gr (08.09.2005)\nΟι σύνδεσμοι που οδηγούν στις πηγές των κειμένων ήταν σωστοί κατά την ημερομηνία ανάρτησής τους. Έκτοτε κάποιοι μπορεί να έχουν αλλάξει.\nΑπό «Το χαμομηλάκι» Δεν μπορούμε ν’ αλλάξουμε το παρελθόν. Μπορούμε όμως ν’ αλλάξουμε το μέλλον! Λαμβάνοντας υπόψη τις τεράστιες ελλείψει...\nΠριν ακόμα χτυπήσει την πόρτα ο πελαργός, όλα είναι έτοιμα. Ρουχαλάκια, σαλιάρες, κουδουνίστρες, καρότσι και παιδικό δωμάτιο με ήλιους κα...\nΑπό το Safer Internet Όπως στην καθημερινή ζωή, έτσι και σε όλο το διαδίκτυο υπάρχουν κανόνες συμπεριφοράς που δεν πρέπει να αγνοούμε. Καλό...